сана : 05-06-2018 / Жамият, Миллий тикланиш ДП\nЎзМТДП Бухоро вилоят ва Шофиркон туман Кенгаши "Аёллар қанот"ларининг "Уйма-уй" лойиҳаси доирасида ЎзМТДПдан сайланган туман Кенгаши депутати Дилафрўз Аҳмедова аҳоли вакиллари билан учрашувда бўлди.\nФоторепортаж: Бахмал сафарда Зафарободни ютди\nсана : 05-06-2018 / Спорт, Жиззах янгиликлари\nЖиззахда 2-лига туманлар ўртасида футбол бўйича мусобақалар ўтказилмоқда.\nЭътиборсизлик оқибатида Жиззахдаги музейларнинг сони тўрттага камайди\nсана : 05-06-2018 / Жиззах янгиликлари\nЎзА мухбирлари Жиззах вилоятида 2003 йил. Жиззах вилояти "Ўрта сўлоқли” маҳалласида яшовчи Ихтиёр Донабоев янги уй-жой қуриш учун пойдевор қазиётганда тупроқлар орасидан сопол синиқларини топиб олади.Бу ҳақда ЎзА нашри ёзмоқда.\nФориш туманида пилла етиштиришни кўпайтириш, сифатини яхшилаш, қурт боқиш технологияларини такомиллаштириш билан бир қаторда янги тутзорлар барпо этишга алоҳида эътибор қаратиляпти.\nСпорт хабарлари: Сергей Фомин мамлакатимиз шарафини муносиб ҳимоя қилмоқда\nКАРАТЭ. Жиззахдаги яккакураш спорт турларига ихтисослаштирилган болалар ва ўсмирлар спорт мактабида ўсмирлар ва қизлар ўртасида вилоят биринчилиги ўтказилди.\nсана : 05-06-2018 / Технология\nInstagram ижтимоий тармоғи ишида носозлик юз берди, бундан downdetector.com портали маълумотлари дарак беряпти.\nЖиззах шаҳри ҳуснидаги доғ ёки фуқаронинг эътирози ўринсизми?\nЎзА мухбирлари Жиззах вилоятида Заминга оқшом чўкканида Жиззах вилоятининг бош шаҳри Жиззах шаҳрига кириб келарканмиз, ўзимизни гўё эртаклар оламига тушиб қолгандек ҳис этик. Турфа чироқларга безанган шаҳардаги замонавий бинолар одамнинг ҳавасини келтирар даражада эди.Бу ҳақда ЎзА\n2018 йил 1 июндан нима ўзгарди?\nсана : 05-06-2018 / Ҳуқуқ\nЛицензиялар сони анча камайди; айрим ташкилотларга солинадиган солиқлар пасайтирилди; корпоратив ҳайдовчилар хусусий курсларда малака оширишлари мумкин ва 1 июндан амал қила бошлаган яна 6 та янгилик, деб ёзади Norma.\nДунёнинг энг қиммат футболчилари эълон қилинди\nсана : 05-06-2018 / Спорт\n«Тоттенҳэм» клуби ва Англия терма жамоаси ҳужумчиси Ҳарри Кейн Football Observatory талқинига кўра, дунёнинг энг қиммат футболчиси деб тан олинди. Унинг трансфер нархи 201 миллион еврога баҳоланмоқда.\nҚурилиш материаллари нархлари ўсишдан тўхтамаяпти\nсана : 05-06-2018 / Иқтисодиёт\n2018 йилнинг май ойида ҳам қурилиш материаллари нархлари ўсишдан тўхтамади.


АҚШ судида илк бор гапирувчи тўтиқуш иштирок этади\n12:21 / 30.06.2016\nМичиган штатида яшовчи аёл суд жараёнида жако тўтиқушининг "билимлари"дан фойдаланиш имкониятини изламоқда, деб хабар бермоқда National Geographic.\n2015 йилнинг май ойида Дюрамлар оиласида бешта ўқ теккан жароҳат билан оила бошлиғи Мартиннинг жасади топилди. У ерда, шунингдек, унинг рафиқаси - Гленна ҳам бошдан ярарланган ҳолда топилган, бироқ шифокорлар унинг ҳаётини сақлаб қолишди. Ҳозирда аёл қотиллик айблови бўйича қамоққа олинди: терговларнинг тасдиқлашича, у ўзига ўзи бир баҳона сифатида жароҳат келтирган. Гувоҳларнинг фикрича, эр-хотиннинг тинимсиз уруши фожиага сабаб бўлган.\nАввалроқ, Мартин бошқа аёл - Кристинага уйланган, у турмуш ўртоғининг вафот этганини эшитгач, ўзининг шахсий суриштирувини ўтказишга қарор қилади.\nМаълум бўлишича, Бад лақабли уй жонивори ўз хўжайинининг ўлимидан сўнг, уй эгаларининг овозига тақлид қилган ҳолда айрим ибораларни айта бошлади: Мартин "Йўқол" деб бақирган, хотини эса «Қаерга бораман?» (Where will I go) деб жавоб қайтарган. Тўтиқушнинг навбатдаги сўзи эса "Отма!" бўлган.\nМартиннинг оиласи ва унинг собиқ умр йўлдоши Кристинанинг эри ўлимига бевосита алоқаси борлигини таъкидламоқда. Улар ҳуқуқ-тартибот идораларига тўтиқушнинг "жумлалари"ни ҳисобга олишини талаб қилишмоқда. Аввалига прокурор қаршилик қилган, бироқ мутахассисилар тўтиқушнинг маълумотларини ишонарли манба сифатида ишга йўналтириш имкониятларини ўйлаб кўришмоқда.


Янгиланаётган Ўзбекистон: бурун ва бугун\nБу йил мустақиллигимизнинг 30 йиллигини нишонлаймиз.Ўтган тарихий даврда мамлакатимиз мустақиллигини мустаҳкамлаш, иқтисодиётимизни ривожлантириш, фан ва таълим, маданият, ижтимоий ҳаётимизни юксалтириш, турмуш шароитимизни яхшилаш каби кўплаб йўналишларда олиб борилган ислоҳотларда бевосита иштирок этаяпмиз, унга гувоҳ бўлаяпмиз.\nБундай тарихий эврилишлар ўз-ўзича содир бўлмайди: асрлар, минг йилликлар давомида етилади, пишади. Айрим элу элатлар унга жангу жадал, қон билан эришган бўлса, айримлари тарихий шарт-шароит тақозоси ила қўлга киритади. Лекин ҳар қандай ҳолатда ҳам уни оёққа турғизиш, хавф-хатар, таҳдидлардан ҳимоя қилиш, мустамлакачилик асоратларидан қутулиш осон кечмаган. Башарият тарихи, ҳатто, эришилган бу имконият кўп ўтмай бой берилганига ҳам гувоҳ бўлган. Айрим элу элатлар оёққа тургунича қонлар тўккан, ички урушлар содир бўлган, парокандаликка юз тутган. Бунга далил қидириш учун минг йилликлар қаърига шўнғиш, солномаларни титкилаш шарт эмас, аксинча, яқин ўтмишга, ён-веримизга назар солиш кифоя.\nЎзбекистон ана шундай мураккаб йўлдан жиддий талафотларсиз ўта олди. Миллатимиз давлат кўрганини, теран тарихий илдизлари мавжудлигини намоён этди.\nЎзбекистон янгича муносабатлар йўлига кирди. У бугун янгиланмоқда, янгиланиш жараёнини бошдан кечирмоқда. Мамлакат миқёсидаги сиёсий, иқтисодий ва ижтимоий муваффақиятлар халқаро миқёсда ҳам эътироф этилмоқда. Энг муҳими, халқимиз бу ўзгаришларга гувоҳ бўлиб қўллаб-қувватламоқда, ислоҳотларда иштирок этаяпти. Шу боис уни “Янги Ўзбекистон”, деб атаяпмиз.\n4 йилда 150 дан зиёд қонун, 2 мингга яқин фармон ва қарор\n90-йилларнинг боши эди. Вазирлар Маҳкамасида ишлайдиган танишим Европадан сафардан қайтди. Қўнғироқлашиб учрашадиган бўлдик.\nУнинг айтишича, кўҳна қитъада ҳар бир қонун, қарор ёки дастур имзоланишидан аввал қанча маблағ талаб этиши миридан-сиригача ўрганилар, молиявий манбалари топилганидан сўнг қабул қилинар, қонунчилик ҳужжатлари ана шундан сўнг ўлда-жўлда қолиб кетмас, бажарилиши тўлиқ кафолатланар экан.\n“Ёшларни қўллаб-қувватлаш ва аҳоли саломатлигини мустаҳкамлаш йили” давлат дастурини кўриб ана шу воқеани эсладим. Давлат дастури бу гал тамомила янгича шакл-шамойил, янгича мезонларга мувофиқ тайёрланди: унинг аниқ нархи, қиймати бор — қарийб 30 триллион сўм, 2 миллиард 600 миллион АҚШ доллари ва 57 миллион евродан зиёд. Унинг ҳар бир банди (273 банддан иборат) аниқ ҳисоб-китоб қилинган. Яъни қайси чора-тадбир қаерда, қанча ҳажмда бажарилади, унга қанча маблағ сарфланади, деган саволга жавоб бор. Унинг ижро механизмлари кўрсатиб берилган, чора-тадбирлар бажарилмаган тақдирда жазо чоралари белгиланган, ҳисоботлар, масъул раҳбарлар масъулияти оширилган.\nЯқинда қабул қилинган “Қонунчилик ҳужжатлари ижросини самарали ташкил этишда давлат бошқаруви органлари ва маҳаллий ижро этувчи ҳокимият органлари раҳбарларининг шахсий жавобгарлигини кучайтиришга доир қўшимча чора-тадбирлар тўғрисида”ги Президент фармонида тайёрланаётган ва киритилаётган қонунчилик ҳужжатлари ва топшириқлар лойиҳалари тайёрланиши устидан шахсий назоратни ташкил этиш, уларни пухта иқтисодий молиявий ва ҳуқуқий экспертизадан ўтказиш, қонунчилик ҳужжатлари ва топшириқларнинг амалда бажарилишига тўсқинлик қилаётган муаммолар ва омилларни аниқлаш, лозим бўлганда ижро муддатларини узайтиришнинг янги механизмлари белгиланди. Бу фармон бежиз қабул қилинмади: энди ҳар бир қонунчилик ҳужжатининг ижроси қатъий назоратда бўлади, ижро ҳолати мониторинг қилинади, ўрганилади, пировардида ўлда-жўлда қолиб кетмайди.\nСўнгги 4 йилда 150дан зиёд қонун, 2 мингга яқин фармон ва қарор қабул қилинди. Ҳар бир соҳанинг ҳуқуқий асослари, фаолият механизмлари яратиляпти. Айримларда бунча қонунчилик ҳужжати қачон, қандай ижро этилади, деган савол пайдо бўлгани сир эмас. Президент фармонида бунга аниқ жавоб бор. Бундай қарорга, албатта, тўсатдан келингани йўқ. Сўнгги йилларда янги даврга мос ижро механизмларини шакллантириш бўйича муайян тажриба тўпланди. Масалан, биргина ўтган йилнинг ўзида Ҳукумат томонидан ҳудудларни ривожлантириш бўйича қарорлар, иқтисодиёт тармоқлари ва ижтимоий соҳани ривожлантириш бўйича 3 минг 564 та топшириқ, олий даражадаги ташрифлар якунлари бўйича қабул қилинган “йўл харита”ларининг 960 та банди бажарилган. Ўтган йили 26 та парламент сўрови, сенатор ва депутатларнинг 362 та сўрови ўрганилган ва улар бўйича жавоб юборилган. Парламент эшитувлари ва “ Парламент соати”да 36 та вазирлик ҳамда идоралар раҳбарларининг ҳисоботлари эшитилган.\nДавлат раҳбарининг ҳудудларга ташрифида лойиҳалар тақдимотини ўтказиш ва уларни мутасаддилар иштирокида муҳокама қилиш анъанага айланди. Сўнгги пайтда айрим ҳудудлар ўз лойиҳалари тақдимотини пойтахтга келиб ўтказишаётгани яна бир янгилик сифатида қабул қилинмоқда. Тақдимотда ҳар бир лойиҳанинг иқтисодий молиявий манбалари, сарф-харажати, вақти ва ижро механизмлари аниқ кўрсатилмоқда.\nХалқ фикри ҳисобга олинмоқда\nБурун фақат айрим қонунлар умумхалқ муҳокамасига қўйиларди. Бугун нафақат қонунлар, балки аксарият қонунчилик ҳужжатлари – Ўзбекистон Республикаси Президентининг фармон, қарор, фармойишлари, Давлат дастурлари, ҳатто, қурилиш лойиҳаларигача умумхалқ муҳокамасига қўйиляпти, кенг жамоатчилик улар юзасидан ўз таклифлари, фикр-мулоҳазаларини билдиряпти. Бу, биринчидан, қонунчилик ҳужжатларининг янада халқчил бўлиши ва такомиллашишига хизмат қилса, иккинчидан, жамоатчилик назоратининг шаклланиши ва кучайишига замин яратади. Масалан, “Ёшларни қўллаб-қувватлаш ва аҳоли саломатлигини мустаҳкамлаш йили” Давлат дастури лойиҳасининг умумхалқ муҳокамаси жараёнида 2 мингдан зиёд таклиф, фикр-мулоҳаза олинган, лойиҳа улар асосида қайта ишланган, янада бойитилган.Халқ фикрига қулоқ солиш, кенг жамоатчилик фикрини эшитиш, улар асосида айрим қонунчилик ҳужжатлари, лойиҳаларни бекор қилиш ёки ўзгартириш, муҳим қарорлар қабул қилишда кўпчилик хулосасини инобатга олиш ҳаётий зарурат, таомилга айланиб бормоқда.\nФарғона сафари сабоқлари\nБурун давлат раҳбарининг қаерга бориши, қаерда учрашув ўтказиши, унда кимлар сўзга чиқиши, нима дейиш, нима демаслиги, ташрифнинг минутидан сониясигача, босиладиган қадамнинг ҳар бир қаричигача аввалдан ўлчанар, ён-атрофдаги аъёнлар ҳам шунга мослашган ва кўниккан эди. Президент Шавкат Мирзиёев бугун бунга барҳам берди.Давлат раҳбарининг, айниқса, Фарғона ва Наманган вилоятларига ташрифи катта-кичик ҳудуд раҳбарларини сергакликка, уйғоқликка ундади.\n...Фарғонада Президент кортежи кутилмаганда аввалдан мўлжалланмаган томонга, шаҳарнинг “Шодлик” маҳалласига йўл олди. Ҳамма шошиб қолди. Шаҳар ҳокими, маҳалла раисини топиш қийин бўлди. Президент бу ердаги ҳақиқий аҳволни ўз кўзи билан кўрди.\nИккинчи ҳолат эртаси куни вилоят марказида бўлган йиғилишда ҳам рўй берди. Президент тайёргарлик кўрмаганлардан ким сўзга чиқади, деб залга мурожаат қилди. Шунда “Фарғонаазот”да ишлайдиган ёш йигит сўз сўради. Давлат раҳбарига унинг сўзи маъқул келди. Шунинг учун уни Фарғона шаҳар ҳокимининг биринчи ўринбосарлигига тавсия қилди, бир йилдан кейин агар яхши ишласа, Тошкентга олиб кетишга ваъда берди. Наманган ташрифида ҳам шундай ҳолат рўй берди. Тўғри, бундай ҳолат биринчи марта бўлаётгани йўқ: бундан аввал ҳам олдиндан тайёргарлик кўрмаган талай ёшлар сўзга чиқиб, ташкилот раҳбари, вазир ёки қўмита раиси ўринбосари этиб тайинланди. Бу, албатта, ёшларга мотивация беради, ғайратига ғайрат қўшади, келажагига ишонч уйғотади.\nПрезидент Фарғонада навбатдаги учрашувда чўнтагидан қоғоз чиқариб, менда маҳаллаларнинг бугунги ҳолати ҳақида тўлиқ маълумот бор, ҳеч ким алдай олмайди, деди. Шаҳарнинг қоқ марказидаги ҳақиқий ҳолатни кўриб шаҳар ҳокимига, маҳалла раисига қаттиқ танбеҳ берди ва кўп ўтмай тўртта сектор раҳбари вазифасидан олинди. Давлат раҳбари шу орқали талабчанлик ва масъулият билан ишлаш оддий ҳолга айланишига ишора қилди.\nЖамиятни ёлғон емиради. Бугун ана шундай ёлғонларни фош этиш, йўқотиш мавриди келди. Барча соҳа бугун ундан фориғ бўлиб боряпти, янгиланиш томон юз буряпти.\nЁшлар бугун бунга ҳатто ишонмаслиги мумкин. Илгари долларнинг расмий курси ҳам, қора бозор курси ҳам очиқ-ойдин амал қилар, улар ўртасидаги тафовут қарийб икки бараварга кўтарилиб кетганди. Банкдаги долларлар, ўртадаги тафовут жуда баландлиги учун, табиийки, қора бозорга оқиб кела бошлади.Ўша пайтда бир чоғроқ банкнинг туман бўлими раҳбари хонасидан ярим миллион нақд АҚШ доллари топилгани, яна бир идора раҳбари уйидан қарийб ярим машина нақд доллар чиққани ҳақидаги шов-шувли хабарлар бежиз тарқалгани йўқ. Бундан, албатта, бир ҳовуч кишилар манфаатдор эди.\nКонвертацияни бармоқ билан санарли фирма ва компаниялар қила оларди. Улар ҳам, албатта, казо-казоларга тегишли эди. Сал кейинроқ долларнинг расмий ва қора бозор курси сафига биржа ва конвертация курси ҳам қўшилди. Гарчи қоғозда бозор иқтисодиёти ҳақида ёзилса-да, лекин амалда соғлом рақобат учун муҳит ҳам, шароит ҳам йўқ эди. Ислоҳотларга давлат бошчилик қиларди. Бозор иқтисодиёти давлат томонидан бошқариларди. Натижада халқаро рейтинг кўрсаткичлари бўйича коррупция борасида энг оқсоқ давлатлар қаторида қолиб кетгандик.\nВалютани қўйинг, ҳатто, ўз пластик картамиздаги пулни ҳам эмин-эркин нақд пулга айлантира олмасдик. Бунинг учун ўз пулимизнинг 20, айрим ҳолатларда 50 фоизидан воз кечишгача борардик.\nБугун-чи? Зарурат туғилганда банкоматлардан бемалол, бир зумда пластик картадаги пулни нақд қилиб олаяпмиз. Бу борада ўтган даврдаги ҳолатларни эслаб, беихтиёр “минг шукр, шундай кунларга ҳам етар эканмиз-а”, деган ўй ўтади.\nБугун истаган банкка кириб пулингизга доллар сотиб олишингиз ёки долларингизни сўмга айлантиришингиз мумкин. Бурунгидай ур-йиқит йўқ, таниш-билишчилик йўқ, ялиниш йўқ. Рост гап, энди пластик карточка ишлатиш қулай бўлиб қолди. Керак бўлса, ҳар қадамда банкомат, кеча-ю кундуз ишлаб турибди. Бўлар экан-ку.\nТалаб адолатли бўлаяпти\nҚачон коррупция камаяди, шундаки, ходим ишлаётган жойидан бола-чақасини боқиб, яхши-ёмон кунига уч-тўрт сўм орттира олса. Бизда бурун бу мезонга амал қилинмади.Пировардида коррупция авж олиб кетди.\nБугун-чи? Бугун бурун коррупциянинг энг ашаддий ўчоғига айланган олий таълим муассасаларида коррупция деярли барҳам топди. Нега? Қандай қилиб? Унинг энг мақбул йўли танланди: профессор-ўқитувчиларнинг ойлик маоши уч-тўрт бараварга оширилди. Ўқитувчи абитуриентларнинг отаси ёки талабанинг қўлига қарамай қўйди, чунки у энди бунга муҳтож эмас-да. Хоразмлик олий таълим муассасаси ўқитувчиси газетада маошини тўплаб машина олгани ҳақида ёзди. Ўқувчининг ота-онаси энди топган-тутганини боласини ўқишга киритиш учун домлага ёки бирор “учар”га қўшқўллаб олиб келиб бермаяпти. Аксинча, боласининг билим олиши учун сарфлаяпти. Муаллимларнинг ойлик-маоши нисбатан ошган эди, илгари мактабни тарк этиб кетган эркаклар яна унга қайта бошлади.\nБугун идора ва корхоналардаги ойлик маошлар ҳам кундалик эҳтиёжни қоплаб, уч-тўрт сўм орттира оладиган даражада ошириляпти. Бу энг тўғри йўл. Чунки ходим шунда иш ўрнини йўқотмаслик учун бор билими, тажрибаси, куч-қуввати билан ишлайди. Пировардида ишнинг ҳам сифати, ҳам натижадорлиги ошади.\nПрезидент бугун қайси соҳа бўлмасин бирор нима талаб қилишдан аввал шароитини яратиб, пулини бериб қўйяпти: энди талаб ноҳақ эмас, адолатли бўлаяпти.\nРаҳбар ҳам ошкоралик нигоҳида\nРейтинг ва таҳлил билан боғлиқ халқаро ташкилотлар илгарилари бизни ёпиқ мамлакатлар рўйхатига тиркарди. Тилламиз, валюта захирамиз, ташқи ва ички қарзимиз ҳақида лом-мим, дейилмасди. Бошқа мамлакатлар учун очиқ саналган жуда кўп маълумотлар бизда давлат сири каби пинҳон тутиларди. Айниқса, раҳбарларнинг шахсий ҳаёти нари турсин, кундалик фаолияти ҳақида ҳам бирор нима ёзиш амри маҳол эди.\nШу йилнинг январь ойида ижтимоий тармоқларда давлат раҳбарининг меҳнат таътилига чиққани ҳақида расмий хабар берилди. Бунақа хабарни, тан олайлик, биринчи бор ўқишимиз. Ундан сўнг бирин-кетин вазирларнинг, вилоят ҳокимларининг таътилда экани, соғлиғини тиклаётгани ҳақида хабарлар эълон қилинди. Ёхуд ўтган йил айрим вазир ва вилоят раҳбарларининг коронавирусга чалингани, соғлиғининг ҳолати хусусида маълумотлар бериб борилди. Бурун деярли айтиш ёки ёзиш мумкин бўлмаган маълумотлар, воқеликларга бугун одатланиб, кўникиб боряпмиз. Барча соҳада очиқликка юз буриляпти. Илгари статистика маълумотлари фақат хос одамларга берилар: кенг оммага ошкор қилинмасди. Бугун қанча олтин сотилгани-ю, қанча қазиб олинаётгани, четдан қанча қарзимиз, валюта захирамиз борлиги очиқ-ойдин айтиляпти, ёзиляпти.\nБурун янги келган раҳбар ўзидан олдингисини ёмонотлиқ қилар, агар омонатини топширган бўлса, ҳали тупроғи совимасдан туриб, фисқу фасод авж оларди. Бугун ана шундай “анъана”лардан воз кечдик. Ишдан кетган ҳеч бир раҳбар бурунгидай кўчада қолиб кетаётгани йўқ ёки унга душман сифатида қаралаётгани йўқ. Чунки у ҳам одам, унинг ҳам бола-чақаси бор, тирикчилиги бор. Ёки Биринчи Президент давлат раҳбари бошчилигида диний ва дунёвий расм-русумларга амал қилган ҳолда, катта эҳтиром кўрсатилиб, туғилган юрти – Самарқандда, жигарбандлари мангу қўним топган ерга дафн қилинди, учта жой –Тошкент, Самарқанд ва Қарши шаҳрида ҳайкал ўрнатилди. Ишлаган жойи музейга айланди, махсус фонд тузилди. Туғилган ва вафот этган кунлари ҳар йили эсланади. Номига пойтахтимиздаги Халқаро аэропорт, шоҳкўча қўйилди...\nБурун айрим қўшни мамлакатлар билан муносабатларимиз хийла чигаллашиб қолганди. Бунинг, албатта, ўзига хос объектив, субъектив сабаблари бор.Узоқ йиллар ёнма-ён яшаган, чатишиб, қуда-анда бўлиб кетган халқлар ўртасидаги алоқалар деярли тўхтаб қолган, чегаралар беркилган, ўзаро муносабатлар совуқлашиб кетганди. Бундан, албатта, мамлакат ичкарисида ҳам, ташқарисида ҳам манфаатдор кучлар бўлиб, улар алоқалар яхшиланишига имкони борича йўл қўймасди. Муносабатлар энди илиқлашаман деганда айрим кучлар чегараларда гоҳ пинҳон, гоҳ ошкор нимадир уюштирар, шундан сўнг яна узоқ вақт бу масалага қайтиб бўлмасди. У ёқдан бу ёққа ўтган минглаб фуқаролар узоқ йиллар аросатда яшади. Шу учун янги сайланган Президент бу даврни музга қиёс қилди.\nАйримлар агар чегаралар очилса, гиёҳванд модда, қурол-яроғ, террористлар кириб келади, дея ваҳима қилди. Лекин ундай бўлмади. Қўшни мамлакатлар билан чегаралар очилганда қанча одамлар қувончи ичига сиғмай ёш боладай йиғлаган, давлат раҳбарини алқаб дуо қилганди. Мана шунга ҳам қарийб беш йил бўлаяпти, Яратганга шукр, тинч-омонмиз.\nБир йил ичида бошқа мамлакатлардан юртимизга кўчиб келган қарийб 50 мингдан зиёд киши фуқаролик олди. Бу йил улар сони яна 20 мингтага кўпаяди. Барча чегарадан ўтказиш пункти қайта очилди. Ўтиб- қайтаётган одамлар оқими кескин ошди. Узоқ йиллик “муз” эрий бошлади.\nХалқ билан бирга...\nУзоқ вақт сен менга тегма, мен сенга тегмайман таомилига амал қилдик. Бундай ҳолатга тоқат қила олмаган янги сайланган Президент ўша пайтдаги юқори лавозимли раҳбарга биз ёзнинг қоқ чилласида этик кийиб, далама-дала юрганимизда сизлар чет элма-чет эл кезгансизлар, деганида кўпчиликда энди бундай тартибда ишлаб бўлмайди, кабинетдан ташқарига, одамлар ичига кўчиш керак, деган фикр уйғонди. Дарҳақиқат, орадан кўп ўтмай халқ ичига чинакам юриш қилинди. Президент билан виртуал алоқа йўлга қўйилди, жойларда Халқ қабулхоналари ташкил этилди. Президент Администрацияси, Бош вазир, ҳокимлар, катта-кичик идора раҳбарлари жойларда сайёр қабуллар уюштираяпти. Пировардида аҳоли уларга мурожаат қилишни ўрганди. Оммавий ахборот воситалари, блогерларга эркинлик берилди. Аҳоли уларга ҳам ўз дардини айта бошлади. Халқ билан ҳокимият ўртасидаги “хитой девори” қулади. Президент Фарғонага ташрифи чоғида собиқ шаҳар ҳокими мисолида ана шу аччиқ ҳақиқатни яна бир бор эслатди. Раҳбарлар энди орқага қайтишга йўл йўқ, халқнинг ичига кириш, халқ билан бақамти ишлаш керак, деган тўхтамга келди.\nИшлашда “янги тизим қиламиз”\nДавлат раҳбари бу гапни бежизга бот-бот айтмаяпти. Чунки янги давр янгича ишлашни тақозо этади. Юқорида эслатдик. Сўнгги 4 йилда икки мингга яқин қонунчилик ҳужжати қабул қилинди: ҳар бир соҳа, тизимнинг ҳуқуқий асослари яратиляпти, янгиланяпти. Қонунчилик ҳужжати ҳам “догма” эмас: вақт ўтган сайин даврга, эҳтиёжга қараб ўзгариб, янгиланиб боради. Сўнгги пайтда “манзилли”, “фуқаробай”, “хонадонбай”, “маҳаллабай”, “туманбай” каби янги атамалар пайдо бўлди ва улар тилимизга синга бошлади. Ҳар бир иш энди бурунгидай мубҳам эмас, аксинча, аниқ манзилга қаратиляпти. Ҳамма нарсанинг энди эгаси бор, манзили, ижроси учун маблағи бор. Манзили бор уйни топиш осон-да. Энди бурунгидай маҳалла берган ҳисобот ёки маълумот эмас, аксинча, “маҳаллабай”, “хонадонбай”, “фуқаробай” тизими асосида, ҳар бир уйга кириб, кўриб иш олиб борилади, хулоса қилинади. Шунинг учун давлат раҳбари соҳа мутасаддиларидан сизларга тизим яратиб бердик, пул бердик, қани, нега ишламаяпсизлар, нега жон куйдирмаяпсизлар, деб талаб қилаяпти.\nЁшларга ер, аёлларга кредит ва субсидиялар берилмоқда, хотин-қизлар касб-ҳунар ўрганишга, тадбиркорликка жалб қилиняпти.\nБугун бундай мисолларни истаганча келтириш мумкин. Бир сўз билан айтганда, Ўзбекистон бугун том маънода янгиланмоқда, янги Ўзбекистоннинг асослари, пойдевори яратиляпти. Мақсадларимиз, ниятларимиз улуғ.Учинчи Ренессанс бўм-бўш ёхуд тақир бир масканда бунёд бўлаётгани йўқ. Унинг илдизлари чуқур ва теран. Энг катта ва улуғ мақсадимиз – ана шу заминда Учинчи Ренессансни барпо этиш, аждодларимиз қадаган туғни қайта тутиб, уни янада баландроқ кўтариш. Ана шундай эзгу ва юксак мақсадлар билан интилаётган, улкан ўзгаришлар, ислоҳотлар амалга оширилган ва давом этаётган юртимизни Янги Ўзбекистон, янгиланаётган Ўзбекистон, деб атамоқ ярашади.


Мулла Таппак | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариМулла Таппак\nБир бор экан, бир йўқ экан, бир чол билан кампир бор экан. Уларнинг турмуши жуда ҳам хароб экан. Бир вақтга келиб чол билан кампир уч кун оч қолибди. Кампир очлигига чидолмай, қўшнисиникига чиқиб, қорнини тўйғазиб эри эсига тушиб, бир бурда нон олиб чиқибди. Нонни эрига бера туриб шундай дебди:\n— Энди, сиз ишламасангиз, мен ишламасам, нима қилишимизни ҳам билмай қолдим.\nКампир ўйланиб туриб:\n— Сиз ўқимаган бўлсангиз ҳам, мен сизни домла қиламан, бугундан бошлаб бошингизга салла, қўлингизга узун тасбиҳ ва битта ғиштни чорсига ўраб, сизни сандалга ўтқазиб қўяман, сиз бўлсангиз сандалда ўтириб, тасбиҳни қўлингизга олиб, оғзингизни пичирлатнб ўтира беринг, — дебди.\nКунларнинг бирида қўшнисининг боласи оғриб қолибди ва боласини кўтариб, қўшнисиникига чиқибди. У жойда, сандалда бир одам бошига оппоқ саллани ўраб, қўлига тасбиҳни олиб, ҳадеб пичирлаб ўтирган эмиш. Бола кўтарган хотин чолни кўриб қолибди-да, унинг хотинидан сўрабди:\n— Қўшни, поччам домлами? — дебди. Хотин эса:\n— Вой, энди билдингизми? Менинг эрим жуда ҳам катта домла-ю, унинг домлачилигини ҳеч ким билмай юрар эди, — дебди. Шунда қўшниси туриб:\n— Бўлмаса айтиб кўринг-чи, менинг боламга дам солиб қўймасмикинлар? — дебди.\nҲалиги ўтирган домла болани олиб дам солибди. Шу иайт йиғлаб турган бола тинчиб қолибди, боланинг онаси жуда ҳам хурсанд бўлиб домлага пул бериб, чиқиб кетибди. Эртасига бу гап бутун қишлоққа тарқалибди. Шу кундан бошлаб дам солган чолга «Мулла Таппак» деб ном қўйишибди.\nЭр-хотин жуда ҳам яхши турмуш кечира бошлашибди.\nКунлардан бир кун подшо қўлидаги узугини йўқотиб, вазирини чақиртириб:\n— Менинг йўқолган узугимни қандай бўлмасин топиб берасан, бўлмаса бошинг ўлимда, — дебди.\nШундан сўнг вазир нима қилишини билмай, бутун домлаларни чақиртириб, подшонинг узуги йўқолганини ва уни қандай топиш йўлини сўрабди, лекин ҳеч ким узукни тополмабди. Шунда подшо шаҳарда бу домлалардан бошқа домла қолмадимикан, деб вазирдан сўрабди. Шунда вазир туриб: «Битта «Мулла Таппак» деган домла қолди, ундан бошқа ҳеч ким қолгани йўқ», дебди. Буни эшитган подшо «Мулла Таппак» домлани чақиртириб, ўзининг йўқолган узуги тўғрисида айтиб: «Агар шу узукни топмасанг, сени ўлдираман, буни топиш учуи сенга уч кун муҳлат бераман, топсанг ҳам топасан, топмасанг ҳам топасан», дебди. Шунда «Мулла Таппак» домла нима қилишини билмай: «Бўлмаса мени битта уйга олиб киринглар ва уч кун менинг олдимга ҳеч ким кирмасин», дебди. Шундай қилиб «Мулла Таппак», домла шу уйда икки кун ўтирибди. Учинчи куни домла жуда ҳам хаёл суриб: Барибир мени подшо ўлдиради, деб ўйланиб ўтирган, вазир бўлса у вақтда қани домла нима қиляпти экан, деб пойлаб юрган экан.\nДомла нима қилишини билмай ўрнидан туриб, икки қўлини кўкрагига қўйиб: «Вой жон, вой жон, энди сен тутилдинг», деётганмиш. Вазир уни кўриб, қўрқиб кетибди ва: «Энди узукнинг мендалигини ва отимни ҳам топди, агарда мен унинг олдига кириб айтмасам, подшо билиб мени ўлдиради», деб ўйлаб шошилиб домланинг олдига кириб ўзини танитибди. Вазирнинг исми «Войжон» экан. Войжон бутун воқеани айтиб, узукни «Мулла Таппак» домланинг қўлига бериб:\n— Энди нима қилдик, қандай қилиб узукни подшонинг қўлига берамиз, — деб маслаҳат сўраб турганда, домла хурсанд бўлганидан нима қилишини билмай: — Подшонинг товуқлари борми? Сиз менга бир белгили товуқнн олиб келиб беринг, ўзим тўғрилайман, — дебди.\nВазир бир товуқни олиб келиб, «Мулла Таппак» домланинг қўлига топширибди. Домла узукни ноннинг ичига ўраб товуққа бериб, товуқни бошқа товуқларнинг ичига қўшиб юборибди. Эртасига подшо домлани чақиртириб, узукни сўрабди. Шунда домла:\n— Узугингиз паррандалар суратида ўтяпти, агарда мумкин бўлса, сиз бутун паррандаларингизни кўз олдимдан ўтказсангиз, — дебди.\nПодшо бутун паррандаларини домланинг олдидан ўтказибди, шунда белгиланган товуқ келганда, домла, худди шу товуқни ушланглар, деб товуқни сўйишга буюрибди. Товуқни сўйиб, жиғилдонини ёриб, қарашсаки, подшонинг узуги чиқибди. Подшо узугини кўриб, кўп хурсанд бўлиб, «Мулла Таппак» домлага кўп пул бериб, уйига жўнатибди. Шу билан «Мулла Таппак» домла хотини билан бон бўлиб, яхши турмуш кечира бошлабди.\n← Аввалги Аввалги Аҳмоқ подшо\nКейинги → Кейинги: Камбағал қурандоз\nАлишер Навоий. Қаро кўзум, келу мардумлуғ эмди фан қилғил (видео)


"Покистонлик толиблар" ҳужумидан 26 киши ҳалок бўлди\n30 ноябр 2020, Тошкент вақти: 05:48\nПокистон армияси ҳарбийси.\nПокистонда жанггарилар ҳарбий базага ҳужум қилгани оқибатида хавфсизлик кучлари ва тинч аҳолидан 26 киши ҳалок бўлди. Ҳужум учун масъулиятни "покистонлик толиблар" ўз зиммасига олди.\nПокистоннинг шимоли-ғарбий қисмида жойлашган Ҳайбер Пахтунхва вилоятида шанба куни тонгда жанггарилар ҳарбий базага ҳужум қилгани оқибатида хавфсизлик кучларининг камида 15 аъзоси, тинч аҳолидан 11 киши нобуд бўлди.\nХавфсизлик хизмати расмийларига кўра, Лакки Марват туманининг Сарой Навранг минтақасидаги базага ҳужумда жанггарилар автоматлар ва гранатомётлардан фойдаланган.\nСарой Навранг полицияси бошлиғи Гул Ҳамид Хон Озодликка етти соат давом этган отишмада хавфсизлик кучлари беш нафар жанггарини ўлдирганини айтди.\n- Бу ерда ўн битта жасад бор. Ўлганлардан уч ёки тўрттаси болалар, уч нафари аёллар, қолганлари эркаклар. Чегара Корпуси хавфсизлик кучлари аъзоларидан уч киши, армия аскарларидан уч киши шаҳид бўлди. Бу ерда беш нафар террорчининг жасади ҳам бор. Улар портловчи камзул кийган. Таналарига гранаталар боғлаб олган, деди полиция идораси бошлиғи.\nПокистон расмийларига кўра, жанггарилар ўлдирган тинч аҳоли вакиллари воқеа жойига яқин уйларда яшайдиган одамлар бўлган.\nПокистон ҳарбийлари базасига ҳужум уюштирилишидан бир кун олдин Ҳайбер Пахтунхва вилоятининг Хангу туманидаги шиалар масжиди яқинида худкуш ҳужум амалга оширилган эди.\nВилоят расмийларига кўра, жума кунги портлаш оқибатида камида 20 киши ўлган.\nИккала ҳужум учун масъулиятни “покистонлик толиблар” номи билан танилган Терики Толибон Покистон гуруҳи ўз зиммасига олди.\nНомаълум жойдан Озодликка қўнғироқ қилган гуруҳнинг матбуот котиби Эҳсонуллоҳ Эҳсон ҳужум АҚШнинг пилотсиз учқичи яқинда амалга оширган ҳаво ҳужумида толибларнинг икки қўмондони ҳалок бўлганига жавобан уюштирилганини айтди.\nЭҳсонуллоҳ Покистон хавфсизлик кучларини АҚШнинг пилотсиз учқичларига ёрдам бераётганликда айблади.


Нилуфар Усмонова 1,5 йил олдин берган ваъдасининг устидан чиқди - Darakchi\nНилуфар Усмонова 1,5 йил олдин берган ваъдасининг устидан чиқди\nШОУ-БИЗНЕС 06.03.2017, 11:46\nТеги: Хонанда, Мусиқа, Нилуфар Усмонова, Тақдимот\nХонанда Нилуфар Усмонова ўтган ҳафтанинг сўнггида ўзининг янги “Арслоним” номли альбоми тақдимотини ўтказди.\n“Дадасининг қизи” номли таронасини премьера қилганига кўп бўлмаган Нилуфар Усмонова орадан бир неча кун ўтиб, янги альбомини ҳам тақдим этди.\nАввалига “Кел иккимиз” деб номланиши режалаштирилган альбомни “Арслоним” деб номлашининг сабаби ҳар бир аёлнинг ўғли, отаси, турмуш ўртоғи борлиги ва уларнинг “Арслоним” деб аталишини шу сабабдан янги альбомни шундай номлашга қарор қилганини маълум қилди.\nЯнги аудио альбом Нилуфарнинг 17 та қўшиғини ўз ичига олади. Ундан янги қўшиқлар билан бирга, хонанданинг хит тароналари ҳам ўрин эгаллаган. Нилуфар мазкур альбомини тақдим этишини бир ярим йил олдин ваъда қилганини ва айрим сабабларга кўра бунинг мавриди энди келганини айтиб ўтди.\n“Аслида тақдимотни каттароқ қилиб ўтказишни ният қилгандик, аммо ҳозирги ҳолатимдан келиб чиқиб, уни кичикроқ даврада ўтказишга қарор қилдик” – дейди Нилуфар.\nДарвоқе, Нилуфар навбатдаги альбоми ҳам тақдимотга тайёрлигини ва тез орада уни ҳам тақдим этишини айтиб ўтди.\nЯнги альбомдан хонанданинг “Арслоним”, “Энг гуллаган ёшлик чоғимда”, “Человек”, “Кел иккимиз”, “Hot Night”, “Кел”, “Алла”, “Қол”. “Баҳор”, Ваъдалар”, “Туғилсам”, “Ёнимда”, “Ҳасрат”, “Қиз бола”, Келақол жоним”, “Чин севаман” номли қўшиқлари ўрин олган.\nНилуфар Усмонова тадбир давомида журналистлар томонидан берилган бир нечта саволларга жавоб қайтарди.\nХусусан, у онаси, Ўзбекистон халқ артисти Юлдуз Усмонованинг концертида иштирок этиши ҳақидаги саволига, айни дамда ҳолати сабабли онасининг репетиция жараёнларида иштирок эта олмаётганлигидан афсусдалигини, бу унинг учун катта мактаб бўлиши мумкинлигини айтиб ўтди.\nХонанда бўлғуси фарзандига исм қўйиши борасидаги саволга ҳам жавоб берар экан, исмни отаси танлаб қўйганлигини бироқ ҳозирча сирлигини айтиб ўтди.


Назира:ҳақиқат ғалаба қозонадими? – "Тасвир" нашриёт уйи\nСешанба, 22 Yanvar 2019\nНазира:ҳақиқат ғалаба қозонадими?\nНазира қамоқда. Пўлат Эргашев бундан фойдаланиш мақсадида ажойиб режа тузган. Опа ўзининг “садоқатли” ёрдамчисидан шубҳалана бошлайди. Лекин бундай вазиятдан ҳам муғамбир “ўнг қўли” усталик билан чиқиб кетади. Бор айбни Назиранинг эрига тўнкайди.\nОпани қамоқдалигидан фойдаланганлар унинг қўшма корхонасини, бешта дўконини, цехини мусодара қилиб, керакли одамларга арзон гаровга сотиб юборадилар. Эргашев Назиранинг мулкини ўзлаштириш мақсадида, ундан Шокирнинг уйини ва цехни қари онасининг номига, тракторларни ўзининг номига хатлашни сўрайди. Ишлар тинчигач, мол-мулкни қайтаришга ваъда беради. Опанинг ақли унга “ишонма” дегани билан юраги “бир ишониб кўр”, деб садо чиқарди.\nАдвокатга таҳдид қилишади\nАдвокат Равшан Аҳмедовичга тазйиқ ўтказиш мақсадида “Жигули” автомашинаси уни туртиб юборади. Натижада Равшан Аҳмедович енгил жароҳатланади. Меҳмонхонага келганида Тошкентга қайтиш учун номаълум кимсалар чипта ташлаб кетишади. Адвокат ҳеч қандай пўписалардан чўчимай, Назирани ҳимоя қилишда давом этади.\nОна ва бола амнистия эвазига озодликка чиқадилар. Уйга қайтганда эса вазият қувонарли эмас. У қамоқда бўлган вақтида мол-мулкини гаров сифатида олиб чиқиб кетилган. Бу ҳам етмагандек Эргашев мулкни ўз номига ўтказиб олиб, думини тутқизишни истамайди. Шокир адолатсизликка жим қараб турмасдан Пўлат Эргашев устидан даъво аризасини ёзади.\nШодмоновлар уйида уйга қайтиш муносабти билан зиёфат. Эргашев уялмай-нетмай чақирилмаган жойга келади. Томошабин “Хайрият-э, инсоф кирибди” дейиши мумкин. Аммо унинг мақсади бошқа. Эргашев Назирадан Шокир аризасини қайтариб олишини сўрайди. Ўзининг номига ўтказган барча мулкни қайтариб беришини айтади.\nНазира яна қамалади\nШокир Эргашевнинг лафзида турмаганини кечира олмай, у билан муштлашади. Ўгай отаси ҳам тракторини ўзлаштириб олганларига чидай олмай, жанжалга қўшилиб, Пўлатни роса калтаклайдилар. Бундай фурсатдан фойдаланган Эргашев Шокирга қарши безорилик, қасддан тан жароҳати етказиш айби билан прократурага унинг устидан даъво аризаси ёзади. Шокирга қарши жиноят иши очилади. Назира бу ҳолатга кўз юмиб тура олмасди. У фарзандини яна қамаб қўйишларини истамай, Эргашевни ўғли эмас, балки ўзи дўппослагани ҳақида хабар беради. Ҳатто гувоҳларга ҳам нима дейиш кераклигини уқтиради. Назиранинг яна қамалиши душманларига қўл келади.\nНазирани қамалиши оила аъзоларини тушкун ҳолатга тушириб қўяди. Лекин адвокат чайқовчиликда айбланган она ва болани бу туҳматдан халос этиш мақсадида даъво аризасини ёзади. Мазкур мурожаат беэътибор қолмайди. Эргашев эса, қандай қилиб бўлмасин, Шокирни ҳам қамаш пайида…\nПўлат Эргашевга нисбатан қасддан тан жароҳати еткаказилгани бўйича суд бўлиб ўтади. Назира оқланадими ё қамоқ жазосини ўтайдими? Ҳали ҳеч нарса маълум эмас. Адвокат ҳамон бўш келмай, ҳақиқатни юзага чиқариш учун тиш-тирноғи билан курашмоқда. Хўш, ҳақиқат ғалаба қозонадими ёки бунинг акси? Бир гала эркакларнинг аёл кишига тазйиқлари оқибати қандай якунланади?


Ўзбекистонда айрим музейларнинг иқлимий ҳолати\nМузейлар нафақат қимматли коллекциялар тўплами, балки кенг маданий-маърифий ва илмий тадқиқотлар маскани ҳамдир.\nШу боис ҳам музей жамғарма ва экспозицияларида сакланаётган ва намойиш этиладиган осори-атиқа ва буюмлариинг сифат даражаси ушбу масканлар фаолиятининг самарадорлигига катта таъсир қилади.\nАйни пайтда, музей экспонатларининг эскириш жараёнларига ҳарорат, намлик, ҳавонинг ифлосланиши ва микроорганизмлар таъсир қилиши мумкин. Бу унсурлар аксарият бир вақтнинг ўзида бир-бирининг зарарли таъсирини кучайтирган ҳолда юзага келади. Ҳаво ҳарорати ва нисбий намлиги ўзаро чамбарчас боғлиқ бўлиб, улар керагидан ортиқ ёки етишмаган шароитларда органик ашёларда емирувчан физик-кимёвий ўзгаришлар тезлашишига олиб келади. Намликиинг камайиб кетиши эса экспонатларпинг қуриб қолишига сабаб бўлади ва улар мўрт бўлиб қолади.\nЭкспонатларни муҳофаза қилиш учун музей бинолари ичидаги намлик 60 фоиз, йил давомида эса 50 дан 65 фоизгача бўлганда ижобий ҳисобланади. Ҳарорат аксарият экспонатлар ва ташриф буюрувчилар учун +18° дан +22°гача бўлиши мақсадга мувофиқ.\nМузей ичидаги ҳарорат-намлик тебранишлари об-ҳавонинг ўзгаришига, инсоляцияга, ҳаво алмашиниши ва томошабинлар сонига боғлиқ.\nТурли ҳарорат-намлик ҳолатлари билан дифференциаллашган ҳудудларни яратишнинг зарурияти намойиш этилаётган ва сақланаётган материалларнинг ҳар хиллиги билан тушунтирилади.\nТошкентдаги мавжуд айрим музейларнинг экспозиция залларида микроиқлимий қийматларнинг ҳолатларини ўрганиш мақсадида 2001 йилнинг ёз фаслида кузатувлар олиб борилди.\nТадқиқотлар ўтказилган музейларда экспозиция ихтисоси бўйича турлича ва алоҳида (индивидуал) лойиҳалар қурилган:\nҲар хил турдаги экспонатлар учун ҳарорат-намлик ҳолатлари:\nЭкспонатларни сақлаш шароитларига таъсир этувчи факторлар.\nМатолар ва улардан тайёрланган маҳсулотлар;\nСуяқдан тайёрланган маҳсулотлар;\nМармар ва чиннидан тайёрланган маҳсулотлар;\nҚуйида тадқиқот жараёнида Тошкентпинг баъзи музейларидан олинган ҳарорат-намлик ҳолати хусусидаги қисқача таснифларни келтирамиз.\nДавлат табиат музейи бир каватли бинода жойлашган булиб, Тошкент шахрининг энг кўҳна музейларидан ҳисобланади.\nҲаво алмашиниши БК-1500 русумли тўртта кондиционер ва иккита ҳаво сўрувчи вентиляциялар ёрдамида амалга оширилади.\nҲароратни, намликни ва ҳавонипг ҳаракатланиш тезлигани ўлчаш учун бсшта назорат нуқтаси танланди; ўлчов ишлари даврий равишда эрталаб, кундучи ва кечки вақтда олиб борилди. Бундаи ташқари, 1,2,3 нуқталардаги термограф ва гигрографлар кеча-кундуз давомида ёзувларни узлуксиз қайд этишни давом эттирди. Кузатувлар қуйидаги хулосаларни берди: аввалги 3 кун давомида экспозиция залларидаги максимал ҳарорат +28°С , минимал эса +25°С даражага етди, ҳавонинг нисбий намлиги 18 дан 22 фоизгача ўзгариб турди. Бунда ташқи ҳавонинг ҳарорати +23°С дан + 39°С гача, хавонинг нисбий намлиги эса 25 фоиз бўлди. Қолган уч кунда (8-9 июль) кўрсаткичлар қуйидагиларни ташкил этди: ҳарорат +24°С дан +25°С гача ва нисбий намлик 18 дан 20 фоизгача ўзгариб турди. Музей меъморий жойлашиши жиҳатидан жануби-шарқий томонга, бино экспозиция залларининг ташқи дсвори эса жануби-ғарбга қараб лойиҳаланган. Бино ғиштдан қурилган бўлиб, баландлиги 4.20 метрни ташкил этади. Музей зали уч бўлакдан иборат, кичик заллар бир-биридан баландлиги билан фарқ қилади. Тажриба натижалари қуйидагича: мсъёр бўйича нисбий намлик 55-60 фоиз, ҳаво ҳарорати +14°С дан +15°С гача бўлиши керак. Бу музейдаги тажрибавий маълумотлар уч кун давомида максимал ҳарораг +28°С, нисбий намлик 18 дан 22 фоизгача ўзгариб турганини кўрсатади.\nАлишср Навоий номидаги Давлат адабиёт музейи XX асрнинг 50-йилларида қурилган. Мазкур бино меъморий жойланиши бўйича шимоли-ғарбий томонга қаратиб қурилган ва ғиштли, тўрт қаватдан иборат. Бинонипг учта каватидаги экспозиция зал деразалари жануби-шарқ томонга қараб лойиҳаланган. Қаватлар баландлиги 3.20 метр. Ҳеч қандай шамоллатиш ёки совитиш воситалари қўлланилмаган. Ойналар экспонат суратлари билан беркитилганлиги сабабли инсоляция таъсирида иссиклик ҳарорати ошган.\nЭкспозиция залидаги тегишли ўлчов ишларини ўтказиш учун қўшимча ўнта нуқта танланди ва шундан сўнг ҳарорат ва намликнинг ўртача кўрсаткичларини олиш мақсадида нисбатан характерли бўлган учта нуқтада ва уч қаватнипг барчасида тсрмографлар ва гигрографлар ўрнатилди. Экспозиция залларидаги олти куилик ўртача ҳарорат +25°С, нисбий намлик 30 фоиз бўлиб, бунда ташқи муҳитнипг ҳарорати +38°С, нисбий намлик эса 39 фоизни ташкил этди. Тажриба натижалари қуйидагича: меъёрий кўрсаткичлар бўйича нисбий памлик 55-65 фоиз, ҳаво ҳарорати +15°С дан +18°С гача бўлиши керак. Бу музей тажрибалари хулосасига кўра, нисбий намлик 30 фоиз, ўртача ҳарорат +25°С ни ташкил этган.\nЎзбекистон Геология музейи Тошкентнинг Фурқат ва Навоий шоҳ (магистрал) кўчалари кесишган қисмида жойлашган ва унда республиканинг барча табиий бойликлари намойиш этилади. Бино икки қаватдап иборат. Иккинчи каватда экспозиция зали жойлашган. Пойдевор қаватида иккита экспозиция зали, маърузалар зали, гардероб ва бошқа хизмат кўрсатувчи хоналар жойлашган. Ертўлада эса омборхоналар, устахоналар, вснтиляция ва совитиш камералари жойлашган.\nҲарорат ва ҳаво намлигини аниқлаш учун қуйидаги нуқталар танлаб олинди: тўртта нуқта биринчи қаватда ва олтита нуқта иккинчи қаватда. Бу ўлчов ишлари учун нуқталар қуйидагича белгиланди: биринчи нуқта биринчи каватда, иккинчи нуқта эса катта экспозиция залида. Хулосалар куйидагича: ташқи ҳарорат +28°С дан + 23°С гача бўлганда, экспозиция залидаги ҳарорат ўзгариши +18°С дан + 23"С гача, ташқарида нисбий намлик 18-27 фоиз бўлганда, залда 18-23 фоизгача ўзгариб турди. Музей биноси қаватлари баландлиги 3.20 метр. Бино конструкцияси темир-бетондан. Бино меъморий жойланиши жиҳатидан жануби-шарқ томонга қаратиб лойиҳаланган. Музейнинг биринчи кават экспозиция залидаги деразалар жануби-гарбга қараб, иккинчи зал деразалари шимоли-шарққа қараб, иккинчи қават зали деразалари шимоли-ғарбга ва шимоли-шарққа қараб лойиҳаланган. Залларда юқоридан ёритиш чироклари мавжуд.\nТажриба хулосалари шуни кўрсатадики, меъёр бўйича нисбий намлик 55-60 фоиз, хаво ҳарорати + 12°С дан +20°С гача. Музейдаги нисбий намлик 18-23 фоиз, ички ҳаво ҳарорати +18°С дан +23°С гача кўрсаткичга эга экани аниқланди. Тажриба пайтида совитиш технологиялари ишламаган.\nТемурийлар тарихи Давлат музейи. Буюк давлат арбоби, Соҳибқирон Амир Темур туғилган куннинг 660 йиллик (юбилейи) тантаналари муносабати ва Ўзбекистон Рсспубликаси Президенти И.А.Каримовнинг ташаббуси билан Тошкент шаҳрида "Темурийлар тарихи Давлат музсйининг қурилиши тўғрисида"ги қарорга кўра қурилган. Бино доира шаклида бўлиб, айлана бўйича кўриш имконини бсради ва бу объектнинг композициясидаги ўзига хос асосий жиҳати ҳисобланади. Биринчи қаватда экспозиция заллари, хизматчилар хоналари ва 200 ўринли анжуманлар зали жойлашган. Иккинчи қаватда асосан экспозиция заллари ва техника хоналари жойлашгап. Шунингдек, бошқа музейлардаги каби назорат ўлчовлари ўтказилди ва асбоблар ўрнатилди: биринчи қаватда (экспозиция залида) бир нуқтада ва иккинчи қаватда иккинчи нуқтада, доирасимон экспозиция залининг чап ва ўнг томонларида. Олти кунлик кузатувлар ҳарорат ва нисбий намлик меъсрий қийматларга мос келишини кўрсатди, жумладан, ҳавонинг ҳарорати +20°С дан +23"С гача, нисбий намлик 55-60 фоизни, айни вақтда ташқи ҳарорат +35°С дан + 37°С гача ва нисбий намлик 20-35 фоизни гашкил этди.\nТадқиқотлар вақтида СТА 31-50 русумли иккита кондиционср алоҳида экспозиция заллари учун ишлаб. соатига 50000 куб хажмдаги совитилган ҳавони етказиб турди. Қаватлар баландлиги 3.20 метр. Бино залининг марказида икки қаватга тенг баландликда заллар ўзаро боғланган ҳамда юқориси 6 мстр баландликдаги гумбаз билан беркитилган. Бинонинг меъморий жойланиши жануби-шарқий томонга қаратиб лойиҳаланган.\nТажриба хулосалари, меъёрий кўрсаткичлар нисбий намлик 55-65 фоизни, ички ҳаво ҳарораги +15°С дан +18°С гачани ташкил этиши зарурлигини кўрсатди. Музей залидаги нисбий намлик 55-60 фоиз, ички ҳаво ҳарорати +19°С дан +23°С гача эканлиги аниқланди.\nХулоса қилиб айтадиган бўлсак, Тоткент шаҳридаги музейларнинг экспозиция залларида ҳарорат ва намлик ҳолатининг ёз мавсумидаги кузатуви натижаларига кўра, юқорида айтиб ўтилган музейлардан фақат Темурийлар тарихи Давлат музейининг экспозиция залидаги хавонинг сифат кўрсаткичларигина меъёрий талабларга жавоб бериши маълум бўлди.


Грузияда президентлик сайлови\n15 май 2021, Тошкент вақти: 00:04\n5 январь куни Грузияда муддатидан олдин президентлик сайлови ўтказилди. Бир неча ҳафта олдин истеъфога чиққан Михаил Саакашвили янги муддатга президентликка сайланиш ниятида. Саакашвилидан ташқари яна олти номзод президентликка даъвогарлик қилмоқда. Улар орасида мухолифат гуруҳлари коалициясининг ягона номзоди Леван Гачечиладзе ҳам бор.\nГрузияда президентлик сайлови бошланиши арафасида ўтказилган сўров натижаларига кўра, фуқароларнинг аксари Михаил Саакашвилини қўллаб-қувватлашини кўрсатган. Сўров натижалари Саакашвилидан кейинги ўринни Грузиядаги мухолифат гуруҳлари коалициясининг ягона номзоди Леван Гачечиладзе эгаллаганини кўрсатган. Грузия фуқароларнинг 50 фоиздан кўп овозини олган номзод 5 январь кунги президентлик сайловининг ғолиби деб эълон қилинади.\nАгар ҳеч қайси номзод сайловчиларнинг 50 фоиздан кўп овозини олмаса, икки ҳафтадан кейин Грузия фуқаролари биринчи ва иккинчи ўринни эгаллаган номзодлардан бири учун овоз берадилар.\nСайлов участкасига борган фуқаролар президентни сайлашдан ташқари мамлакатнинг НАТОга аъзо бўлиши ва 2008 йилнинг апрел ойида парламент сайлови ўтказилиш ҳақидаги таклифлар хусусида ҳам фикр билдириши керак. Тахминан беш миллион аҳолига эга бўлган Грузиядаги сайлов участкалари 5 январь куни Тошкент вақти билан соат 21:00да ёпилиши режаланган.\nГрузиядаги президентлик сайловини юзлаб хорижлик меҳмонлар кузатмоқда. Улар орасида Қирғизистондаги “Демократия ва фуқаролик жамияти коалицияси” номли ноҳукумат ташкилоти вакили Бурул Усмоналиева ҳам бор:\n“Сайлов участкаларига жуда кўп овоз берувчилар келяпти. Кўпчилик сайловчилар рўйхатига киритилмаганидан шикоят қиляпти. Маҳаллий сайлов участкалари ходимлари ўз вазифасини тўғри, хушмуомалалик билан ва дўстона кайфиятда бажаряпти” – деди Усмоналиева.\nҚирғизистонлик кузатувчи Озодлик радиосига берган интервьюсида Грузия ёшларининг аксари Михаил Саакашвилига овоз бериш ниятида эканини бироқ катта ёшдагилар унга қарши эканини айтди.\nГрузиядаги президентлик сайлови жараёнини кузатаётган Озодлик радиосининг Грузин хизмати раҳбари Давид Какабадзе ҳам овоз бериш жараёнида қонунбузарлик кузатилаётганини айтди:\n“Сайловда техник камчиликларга йўл қўйилгани ҳақида хабарлар тарқатилди. Айрим вилоятлардаги бази сайлов участкалари белгиланган муддатдан кечроқ очилган. Бир вилоятдаги мухбиримиз сайлов участкаларидан бирининг раҳбари кузатувчилар билдирган эътирозни рад этганини хабар қилди” – дейди Давид Какабадзе.\nУнга кўра, Грузияда қалин қор ёққани сайловчилар сонига таъсир этиши мумкин.\nМухолифат гуруҳлари коалициясининг президентликка ягона номзоди Леван Гачечиладзе мухолифат кўтаринки рухда эканини айтди:\n“Биз яхши кайфиятдамиз ва курашга тайёрмиз. Мен Грузиянинг етакчи ва энг муҳим номзодига овоз бердим. Бу сайлов катта фаоллик билан ўтмоқда. Овоз бериш жараёнида қонунбузарликка йўл қўйилгани ҳақида хабарлар олинмоқда. Аммо сафдошларим бунга зудлик билан жавоб беришга тайёр” – дейди Гачечиладзе.\nГрузиядаги президентлик сайловининг дастлабки натижалари 6 январ куни эълон қилиниши режаланган.


Ўзбекистон камондан отиш диотологидан фойдали маслаҳатлар Каратантин даврида овқатланишга эътибор қиламиз.\nЎзбекистон камондан отиш диотологидан фойдали маслаҳатлар Каратантин даврида овқатланишга эътибор қиламиз. 12.05.2020 14:39\nCOVID 19 падемияси туфайли маълум вақтга уйда қолишга тўғри келмоқда. Бу вақтда маълумки ўз ўзидан иштахани назорат қилиш хам қийинлашиб боради.\nКарантин даврида касалликни юқтириб олмаслик учун иммун тизимини кучайтириш катта аҳамиятга эга эканлиги ҳақида такрор такрор айтиб ўтилди. Иммун тизимини мустахкамлаш деганда эса “кучли овқат еб туриш керак”- деган тушунча пайдо бўлишни бошлади. Тўғри иммунитетни оширишда овқатланишни ўрни беқиёс.Лекин...\nЭнг аввало овқатланиш ва уйқу вақтини тўғри йўлга қўйиб олиш керак. Агар Сиз кеч ухлайдиган бўлсангиз хам уйқу 7соатдан кам бўлмаслигига эътибор беринг. Етарли уйқу мустахкам иммунитетни шакллантиради.Истеъмол қилинаётган озиқ овқат таркибида туз, шакар ва маргарин сақлайдиган пишириқларни камайтиришга аҳамият бериш лозим.\nВитаминлар: улар организмда ўзи ҳосил бўлмайди, фақат ташқаридан озуқа орқали тушади, айниқса иммунитетни оширишда Витамин С ни миқдори етарли бўлиши керак. ВитаминС сақловчи озуқа манбалари бу цитрус мевалар, помидор, кўкатлар, гулкарам, карам, бақлажон, сабзавот ва албатта ҳўл мевалар ҳисобланади.\nНонуштага: Оқсилга бой бўлиши яъни қайнатилган ёки буғда пиширилган тухум, қаттиқ пишлоқ, брынза, сутли бўтқалар, творог, йогурт, хафтада бир, икки марта ёғсиз колбаса махсулотларидан иборат бўлиши мақсадга мувофиқ\nТушлик: янги кўкатлар билан бойитилган салат (аччиқ чучук) ва ёрмалар қўшиб тайёрланган таомлар.Булар; гречиха, перловка, ловия, мош,гуручдан, макарондан тайёрланган таомлар бўлиши мақсадга мувофиқ.\nТамадди: Тамадди вақтида кўпчилик булочка ёки ширинлик билан чой ичишни афзал кўра, бу эса вазн ортишига сабаб бўлади. Унинг ўрнига қуруқ мева ёки кефир, сузма билан алмаштирилиши иммунитетни оширшда яхши таъсир кўрсатади.Ширинликни кунинг биринчи ярмидаги тамаддида соат 10-11да истеъмол қилиш мумкин\nКечки таом: Уйқудан 4 соат аввал бўлиши мақсадга мувофиқ. Чунки “Тўқ қоринга ухлаш ўз ўзини захарлаш” деган нақл бор.Кечки овқатлар балиқ ёки парранда гўшти қўшиб тайёрланган енгил таомлардан ташкил топиши керак. Карантин давридаги кам харакатликка кечга кучли, ёғли қовурилган овқат истеъмол қилиш жигар фаолиятини сусайтиради, натижада жигарни ёғ босади.\nКун давомида кўк чой, ялпиз, имбир, наъматак қўшилган суюқликларни ичиб туринг. Кун давомида 2 литрдан кам бўлмаган сув ичишни унутманг.\nУйга келтирилган озиқ овқатларни иложи борича устки қисмини ювиб кейин совутгичга қуйинг.\nУнутманг!!! Саломатликни сақлаш энг аввал ўз қўлимизда.


Энди инсон саломатлиги ҳолатини теридаги дисплейдан билиш мумкин » Ўзбекистон янгиликлари – Zamin.uz\nЯпон олимлари электрон тери форматидаги дисплейни ишлаб чиқишди — мослашувчан электр ўтказувчи тасмани фойдаланувчи терисига ёпиштириш мумкин, у эса ҳаётий муҳим аҳамиятга эга бўлган кўрсаткичларни санайди. Теридаги дисплей LED'лар билан қопланган, у беморга биринчи ёрдам кўрсатишни енгиллаштириш мақсадида доимо тиббий маълумотларни кўрсатиши мумкин. Шу ҳақида Кун нашри маълум қилди.\nИшланма Токио университети олимларига тегишли. Улар ярим ўтказгичларнинг ривожланиши ўта юпқа эластик тасмада тўлақонли кўп функцияли электроникани жойлаш имконини келтириб чиқарганини таъкидлашмоқда. Улар ўз териларига кардиограмма қилувчи ва пульс ўлчовчи датчиклар ўрнатишган. Бунда симсиз маълумотлар смартфон билан синхронлашади ёки тўғридан-тўғри "булут"га йўлланади. Бу ўз-ўзидан ишланмани фойдали қилади, бироқ японлар уларнинг "электрон териси"ни ажратиб турувчи жиҳати — маълумотни ифодалай олиш хусусияти дея қайд этишади.\n"Тери" датчиклардан ташқари, майда диодлардан ташкил топган. Улар биргаликда датчиклар томонидан олинган маълумотни акс эттириш мумкин бўлган экранни ҳосил қилади. Унда пульс ёки кардиограмма кўрсаткичлари намойиш қилинади. Олимлар буни организмни кузатишнинг қулай усули деб ҳисоблашади. Кўп ҳолатларда бу маълумот истеъмолчининг ўзи учун фойдали бўлади.\nОлимларнинг айтишича, бир ҳафта давомида тасмадан фойдаланиш — юрак-қон томирлари касалликлари диагностикаси учун самарали муддат.\nТеглар: инсон саломатлиги дисплей датчик\nЯнгиликлар » Технология » Энди инсон саломатлиги ҳолатини теридаги дисплейдан билиш мумкин\n21:28 Тўққиз ойда Ўзбекистонга Россиядан 350 минг нафар сайёҳ келган\n21:05 Ўзбекистон терма жамоаси Осиё Кубогини янги дизайндаги либосда бошлайди\n00:01 Инсон теридан энергия ишлаб чиқарувчи пластир яратилди\n23:34 Қалинлиги рекорд даражада ингичка сим яратилди\n19:47 Америкалик олимлар дунёда биринчи фотон процессорни ишлаб чиқишди\n10:27 Beeline абонентлари учун фойдали телефонлар ва USSD-кодлар\n10:11 LG G4 смартфонининг расмий тақдимотини ўтказди


Ироқ ва Сурияга келаётган хорижлик ИД жангарилари сони камайиб бормоқда\nИроқ ва Сурияга кириб келаётган хорижлик жангарилар сони уч йил аввалги кўрсаткич – бир ойда 1500 кишидан 100 кишигача камайган.\n30 октябрь куни эълон қилинган «Ислом давлати» (ИД) видеолавҳасидан олинган кадрда номаълум жойдаги гуруҳ аъзолари тасвирланган. (File)\nХорижлик жангарилар «Ислом давлати» (ИД) сафида жанг қилиш мақсадида Ироқ ва Сурияга кириб бормоқдалар, аммо уларнинг сони анча кам ва қўлга тушиш эҳтимоли катта, дейди расмийлар.\nИроқ расмийларининг хабарига кўра, Ироққа келаётганлар сонининг кескин камайиши Ироқ ва халқаро коалициянинг ИДга етказган зарбалари ҳамда гуруҳнинг молиявий манбаларинининг нишонга олиниши натижасидир.\nКоалиция кучлари Ироқ ва Суриядаги ИД қолдиқларига зарба бермоқда, дейилади 6 ноябрь (сешанба) куни АҚШ Марказий қўмондонлиги эълон қилган баёнотда. 3 ноябрь куни коалиция кучлари ИДнинг 44 та нишонига қарата 28 та ҳужум уюштирди» деб қўшимча қилди у. Ҳужумлар оқибатида 3 та бош қароргоҳ ҳамда ИД бошқа иншоот ва мулклари йўқ қилинган.\nХорижлик жангарилар ИД сафларига қўшилиш мақсадида Сурияга келишда давом этмоқда, аммо уларнинг сони анча камайган, деди АҚШ Қуролли кучлари штаблари бошлиғи, генерал Жозеф Данфорд.\nИроқ ҳукумат кучлари «Ислом давлати» (ИД) жангариларини йўқ қилиш мақсадида Салоҳиддин вилояти бўйлаб ҳаракатланмоқда, 2017 йил, 25 ноябрь. (Аҳмад Ал-Рубае/AFP)\nКелаётган янги издошлар сони ойига 100 киши атрофида. Уч йил аввал энг юқори кўрсаткич ойига 1500 кишидан иборат бўлган, дейди у.\nКелаётганлар сонининг камайишига қарамай, Данфорд ИД ғояларининг жозибадорлигини сўндириш ва «хорижий жангариларни аниқлаш, жазолаш, тўғри йўлга қайтариш ва жамиятга қайта интеграция қилиш» бўйича саъй-ҳаракатларни давом эттириш зарурлигини таъкидлади.\n«Енгилмас деб даъво қилинган гуруҳ енгилди», деди Ироқ Мудофаа вазирлиги матбуот котиби, генерал-маёр Таҳсин ал-Хафажий Дияруна нашрига. ИД жангарилари «уларга қарши мақсадли хавфсизлик операцияларини амалга ошираётган ҳарбий кучларимизнинг шиддатли босими остида қолмоқда».\nКучайтирилган чегара хавфсизлиги\nИроқ ҳарбий кучлари чегарани ҳимоя қилиш ва ИД жангарилари кириб келишининг олдини олиш учун «қаҳрамонларча» ҳаракат қилмоқдалар, деди ал-Хафажий.\n«Ироққа кириб келаётган террорчилар сонининг қисқариши чегарани ҳимоя қилиш ва яширин тарзда кириб келаётганларни камайтиришга қаратилган кенг миқёсли саъй-ҳаракатлар билан боғлиқ», деди у.\nИроқ ҳарбий кучлари халқаро коалиция билан разведка маълумотлари, жумладан, ИДнинг яширин жойлари ва ҳаракатлари борасидаги маълумотлар билан бўлишмоқда, деди у. Коалиция яширин кириб келаётганларни бартараф қилишда фавқулодда операциялар билан ҳам ёрдам берди.\nБу Ироққа кириб келаётган хорижий жангарилар оқимини камайтиришнинг асосий омилларидир, деди у.\n«Ироқ ўз чегараларида террорчилар ҳозирлигини бутунлай йўқ қилиш учун барча тегишли хавфсизлик идоралари ўртасида ҳамкорликни йулга қўйиш мақсадида ўзининг разведка имкониятларини кучайтиришни режалаштирмоқда», деди ал-Хафажий.\nШу ойнинг ўзида Анбар, Нинава ва Дияла вилоятларида ўтказилган операциялар натижасида юзлаб ИД жангарилари йўқ қилинди ва ҳибсга олинди, деди у. 100 га яқин ИД манзиллари, ер ости йўллари ва яна 100 транспорт воситалари йўқ қилинди.\nРақамлар камайиб бормоқда\n2015-2016 йиллар орасида Ироқ ва Сурияда ИД сафига 20 мингдан ортиқ хорижий жангарилар қўшилган, дейди стратегик ва сиёсий масалалар бўйича тадқиқотчи Амир ал-Саидий «Дияруна» билан суҳбатда.\nСўнгги рақамларга қараганда, айни дамда Ироқда 1500 нафаргача маҳаллий ва хорижий ИД жангарилари бор, Сурияда эса улар 5 миндан кам, деди у.\n«Бу ИДга қарши халқаро коалиция ёрдамида барча кучларимиз тарафидан олиб борилган кураш натижасида эришилган муҳим ютуқ», деди ал-Саидий.\nГуруҳнинг молиаявий манбаларини нишонга олиш ва жангариларини яқиндан кузатиш уни заифлаштирди, деб қўшимча қилди у.\n«ИДга етказилган энг кучи зарба глобал ёрдам бўлди», деди хавфсизлик таҳлилчиси Жассим Ҳаноун Дияруна нашрига.\n«Фуқароларга қарши ёвуз жиноятларни амалга оширгани ва иккиюзламачилик даъволари туфайли одамлар, айниқса ёшлар гуруҳдан безган», деди у.\nБир неча йил аввал, 100 дан ортиқ араб, Европа ва Осиё мамлакатларидан жуда кўп кўнгиллилар ва ёлланма аскарлар ИД сафига қўшилиш учун оқиб келар эди, деди Ҳаноун.\n«Бугунга келиб ёллашлар сони қисқарган ва унинг сафига қўшилаётган террорчилар ҳам камайган», деди у. «Энди эса биз Ироқ ва Суриядан ўз ватанига қайтаётганларни кузатмоқдамиз.»\n«ИД қўшинлари умидсизликка тушган ва бўлиниб кетган, унинг интиҳоси яқин», деди у.\nБу сафсатани ким ёзган, ўзи ишонармикин?\nҲа, ҳамма ишни коалиция қилган... баракалла\nҲа, беш йил. Бир тўйларни, бир бульдозерларни яксон қилишди... АГАР РУСЛАР БЎЛМАГАНИДА Сурия ҳам, Ироқ ҳам Ливия йўқ бўлганидек давлат қолмас эди. Иккинчи Сомали бўлиб қолар эди. У ерда соқоллилар ҳаммангизни қирпичоқ қилиб, аёлларингизни бозорда сотар эди ва АЛЛАҲга қандай тўғри ибодат қилишни ўргатар эди.\nКоалиция Сурияда қолган «Ислом давлати» жангариларини овламоқда\nАҚШ етакчилигидаги коалиция қолган жангариларни йўқ қилиш учун «йўналтирилган ҳужумларни қўллаб-қувватлашни» бошлади.\nСурияда сўнгги ҳудудини бой берган ИШИДнинг қўштирноқ ичидаги «халифалиги» қуламоқда\nИШИДнинг сўнгги таянчи бўлган Боғузнинг қўлга олиниши гуруҳ «халифалиги»нинг тугатилганини англатса-да, террорчилик таҳдиди ҳамон сақланиб қолмоқда.\nРоссия COVID-19 вакцинасининг самарадорлиги ҳақида яна бонг урмоқда\nКремл қаноти остидаги соғлиқни сақлаш мутасаддилари дунёнинг турли мамлакатларида муваффақиятли вакциналар ҳақидаги эълонларга жавобан «Sputnik V» вакцинасининг самарадорлиги ҳақида яна бонг ура бошладилар.\nҚозоғистонда «Экстремизмга қарши биргаликда» танлови ўтказилмоқда\nCOVID-19 пандемияси шароитида интернетдан фойдаланиш ҳажми ортар экан, хавфсизлик идоралари ва нодавлат ташкилотлар ёшлар радикаллашувининг олдини олишнинг янги усулларини изламоқда.\nСайловларга ҳозирлик кўраётган Қирғизистон Россия ва Хитойнинг босимига дуч келмоқда\nИқтисодий ва сиёсий жиҳатдан заиф Қирғизистон ҳокимият алмашувини демократик сайловлар орқали қонуний равишда амалга оширар экан, Москва ва Пекиннинг кучли босимига дуч келмоқда.\n– Хитой COVID-19 пандемиясидан Марказий Осиёдаги таъсирини кучайтириш учун фойдаланяпти, деган фикрга қўшиласизми?\n– Ҳа, Хитой янада кўпроқ ҳудудлар ва табиий бойликларга эга чиқиш учун бу мамлакатларнинг ўсиб бораётган қарзлари ва заифлигидан фойдаланиб қолишга уринмоқда\n– Йўқ, Хитойнинг хатти-ҳаракатларини пандемияга қарши курашаётган Марказий Осиё мамлакатларига инсонпарварлик ёрдами деб баҳолаш керак\nҚирғизистон устидан назоратини йўқотган Россия сиёсий ғалаёнларда «ташқи кучларни» айбламоқда\nCобиқ совет республикаларидаги сиёсий ўзгаришлар, жумладан Қирғизистонда октябр ойида юз берган инқилоб Кремлни ранжитиб, Россия президенти Владимир Путинни ҳимояланишга мажбур қилмоқда.


Биз билан алоқа | Мулоҳаза қила оладиганлар учун.\nБизга мақола ёзинг!\nMulohaza.uz сайти ўз иш фаолиятини бошлаганига кўп бўлмаган бўлса-да, ўзининг доимий фикрловчи, мулоҳаза қилувчи кенг аудиториясига эга бўлди.\nБизни бир кунда ўртача 5-6 минг нафар фойдаланувчи кузатиб боради. Сиз, ижодкормисиз? Унда дарҳол биз билан боғланинг!\nБизга ўз шеър, ҳикоя, мақола, ҳажвия, таржималарнигизни юборинг! Биз уларни ўрганиб чиқиб, албатта кенг жамоатчилик муҳокамасига ҳавола этамиз.\nДемак, ўз ижод намуналарингизни юбориш усуллари:\nЭлектрон почтамиз: mulohaza@mail.ru\nТелеграм орқали: @Khurbanov\nТелефон рақами: +99899-877-10-18\nИсмингиз: (Муҳим) E-mail: (Муҳим) Мавзу: (Муҳим) Ҳабарингиз матни: (Муҳим) Қидирув


Apple ҳайратда: Redmi унинг гаджетига атиги 11 долларлик рақиб тақдим этди! - Terabayt.Uz\nApple ҳайратда: Redmi унинг гаджетига атиги 11 долларлик рақиб тақдим этди!\nXiaomi компанияси бугун ўзининг янги маҳсулоти учун Youpin краудфандинг платформасида маблағ тўплашни бошлади. Бу – арзончи Redmi бренди остидаги AirDots 2 буткул симсиз қулоқчинидир.\nЎҚИНГ: Ловиясимон симсиз қулоқчин – Galaxy Buds Live иккита промо-роликда\nYoupin орқали жамоавий маблағ тўплаш ишига қўшилиб, олдиндан буюртма берганларга Redmi AirDots 2 гарнитураси атиги 11 долларга тушади. Чакана савдога чиққач эса бу аксессуар сал қимматроқ – 14 доллардан бошланувчи нархларда сотилади.\nТўғри, номланиши Apple корпорациясининг AirPods қулоқчинлари номига ўхшаб кетса-да, Redmi AirDots 2 сифатига кўра у билан рақобатлаша олмайди. Аммо нархига ва бренднинг ишонч қозониб улгурганига кўра, бу қулоқчин ҳам хит бўлиши аниқ.\nЭслатиб ўтамиз, «Хитойча Apple»нинг мазкур бренди оригинал Redmi AirDots гарнитурасини яхшилаб, Redmi AirDots S моделини ҳам тақдим этган. Қизиғи шундаки, энди унинг иккинчи авлоди – Redmi AirDots 2 тавсифига қарасак, техник хусусиятларида фарқи йўқ.\nRedmi AirDots 2 модели ҳам ўша-ўша Bluetooth 5.0 интерфейси орқали уланади, қулоқчин диаметри ҳам ўзгармаган – 7,2 миллиметрлик, ҳар бир томони 4,1 грамм тош босади. Девайсда DSP даражасида шовқин тўсиш техникаси қўлланган ва овозли ёрдамчи жорий этилган. Унинг автономлиги ҳақида Xiaomi ҳеч нарса демаган бўлса-да, янги маҳсулоти бу жиҳатидан оригинал Redmi AirDots’дан қолишмайдиган бўлиши аниқ.\n#Redmi #Xiaomi #аудио-қулоқчин #қулоқчин #нархлар #симсиз аудио-қулоқчин #аксессуарлар #Bluetooth-қулоқчин #Bluetooth-гарнитура #Xiaomi Redmi AirDots 2


ИИВ академиясида - икки босқичли олий таълим тизими | NORMA.UZ\nПрезидент томонидан 15.04.2021 йилдаги “Ички ишлар органлари учун профессионал кадрларни тайёрлашнинг сифат жиҳатидан янги тизимини жорий этиш бўйича чора-тадбирлар тўғрисида”ги ПҚ-5076-сон қарор имзоланди.\nҲужжатга асосан, 2021/2022 ўқув йилидан бошлаб, ИИВнинг Академиясида кадрларни тайёрлаш жараёнига бакалавриат ва магистратурани ўз ичига олувчи икки босқичли олий таълим тизими жорий этилади.\nБелгиланишича, Академиядаги таълим тизими кадрларни мақсадли касбий тайёрлашга қаратилади ҳамда биринчи курсдан бошлаб мутахассислик ва юридик фанларни ўқитиш, жанговар ва жисмоний жиҳатдан тайёрлаш чуқурлаштирилган ҳолда амалга оширилади.\nАкадемиянинг бакалавриат дастури бўйича ўқитиш кундузги ва сиртқи таълим шаклларида ташкил этилади. Ўқишга қабул қилиш ички ишлар вазирининг ўринбосари раислигида ташкил этиладиган махсус касбий танлов ва очиқлик мезонлари асосида якка тартибдаги суҳбат орқали амалга оширилади.\nАкадемиянинг магистратура дастури бўйича ўқитиш ички ишлар органларининг раҳбар кадрларини тайёрлашга қаратилади. Иккинчи даражадаги "Ташкилий-тактик бошқарув" ва биринчи даражадаги "Ташкилий-стратегик бошқарув" йўналишларида ташкил этилади.\nМагистратура дастурининг ҳар бир йўналиши бўйича ўқиш муддати бир йилни ташкил этади. Таълим олувчиларга охирги эгаллаб турган лавозими учун белгиланган пул таъминоти сақланади. Битирувчиларга олий таълимнинг иккинчи босқичини тамомлаганлигини тасдиқловчи диплом берилади.\nБиринчи даражали магистратуранинг таълим олувчилари ИИВ департамент бошлиқлари, ҳудудий ички ишлар органлари раҳбарларининг бевосита мураббийлигида мажбурий тартибда амалиёт (стажировка) ўтайди.\nИчки ишлар вазирининг ўринбосарлари, соҳавий хизматлар раҳбарларига бир ойда камида бир маротаба Академия магистратурасида аудитория ўқув машғулотларини бевосита ўтказиш вазифаси юкланди.\nБелгиланишича, 2021 йил 1 сентябрдан бошлаб:\nички ишлар органларининг сержант таркибидаги лавозимларида хизматни ўташ учун фақат олий маълумотга эга бўлган шахслар қабул қилинади;\nички ишлар органларининг сафдор таркибидаги лавозимларига номзодлар фақат идоравий академик лицейлар, ҳарбий-академик лицейлар битирувчилари, профилактика инспекторининг ёрдамчилари, шунингдек, олий маълумотга эга ёки сиртқи таълим шакли бўйича таҳсил олаётган шахслар орасидан қабул қилинади.\nҲужжат билан Ўзбекистон Республикаси Ички ишлар вазирлиги Академияси ва Малака ошириш институтининг касбий тайёргарлик факультетидаги таълим йўналишлари (мутахассисликлари) рўйхатлари тасдиқланди.


Жигар ранг кўзни мовий кўзга айлантириш мумкинми? - 20 Декабря 2014 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nvadadileall, Dremattemilt, NiklKn, CyrusTeaR, ceapWaisse, Hehardanda\nГлавная » 2014 » Декабрь » 20 » Жигар ранг кўзни мовий кўзга айлантириш мумкинми?\nКўз — одам танасидаги энг таъсирли ва жозибали аъзолардан бири. Кўнгил ойнаси бўлмиш кўзлар қадим замонлардан бери лирик асарларда тараннум этилган. Аммо кўз ҳақида биз нима биламиз? Очиқ фазода йиғлаб бўладими? Ғилайликни ким чиройли, деб ҳисоблаган? Нима учун мовий кўзли оқ мушук чақирсангиз, жавоб бермайди? Саволларнинг жавобини билиш барчага бирдек қизиқ. Қуйида ундан ҳам қизиқ маълумотлар олиш мумкин.\n1. Жигар ранг кўзлар жигар ранг пигмент остидаги мовий кўзлардир. Лазер жараёни воситасида ҳатто жигар ранг кўзларни тоабад мовийга айлантириш мумкин.\n2. Ҳар 12 эркакдан бири — дальтоник.\n3. Кўзларингиз туғилганингизда қандай бўлса, шундайлигича қолади, қулоқ ва бурнингиз эса ўсишдан тўхтамайди.\n4. Одамнинг кўзи фақат учта спектр қисмини — қизил, кўк ва яшилни қабул қила олади. Қолган ранглар шу рангларнинг уйғунлашувидир.\n5. Одам кўзининг мугуз пардаси акуланинг мугуз пардасига жуда ўхшайди, шунинг учун акуланинг мугуз пардасидан кўз операцияларида фойдаланишади.\n6. Ҳаётимиз давомида ўртача 24 миллионга яқин турли тасвирларни кўрамиз.\n7. Кўзлар ҳар соатда мияга жуда катта миқдорда ахборот узатади. Бу каналнинг ўтказувчанлик қобилиятини йирик шаҳарларнинг интернет-провайдерлари каналлариникига тенглаштириш мумкин.\n8. Кўз фокуси бир сонияда 50 та нарсага тўғирланади.\n9. Майялар ғилайликни жозибали, деб ҳисоблаб болалари ғилай бўлишига ҳаракат қилишган.\n10. Кўз ҳаракати тести воситасида шизофренияни 98,3 фоиз аниқлик билан билиш мумкин.\n11. Одамлар ва итлар — бошқаларнинг кўзларидан ишора қидирадиган мавжудотлар, итлар буни фақат одамлар билан мулоқот қилгандагина амалга оширишади.\n12. Аёлларнинг тахминан 2 фоизида кам учрайдиган генетик мутация сабабли уларда кўз пардасининг қўшимча ҳужайралари бор. Бу уларга 100 миллион хил рангни кўришга имкон беради.\n13. Космонавтлар гравитация сабабли космосда йиғлай олмайди. Кўзлар кичкина шарчаларга айланиб, кўзни чимчилай бошлайди.\n14. Асалариларнинг кўзларида туклар бор. Улар шамол йўналишини ва парвоз тезлигини аниқлашга ёрдам беради.\n15. Мовий кўзли оқ мушукларнинг 65-85 фоизга яқини — кар. Шунинг учун уларни чақирганда парво ҳам қилишмайди.\nКатегория: Foydali maslahatlar / Полезны советы | Просмотров: 718 | Добавил: Sherlaruz.CoM | Теги: fikr bilidring, tortishing, baxs, bax, fikr-mulohaza, izoh bering, erkin fikr, fikr, tortishuv, nima deysiz? | Рейтинг: 0.0/0


Monday, 25 June 2018 16:04\nMonday, 25 June 2018 16:02\nMonday, 25 June 2018 15:59\nSunday, 24 June 2018 14:41\nКишининг комил саодатга эришмоғи учун аввало халқ фаровон бўлмоғи даркор. Халқ фаровон бўлмоғи учун оила бахтли бўлмоғи шарт. Оила бахтли бўлмоғи учун кишининг ўзида эзгулик бўлмоғи лозим. Кишида эзгулик бўлмоғи учун унинг қалби тоза бўлмоғи зарур. Чунки кишининг хазинаси айнан ўз қалбидадир. Қалбнинг покизалиги учун тўғри, ақлли, ҳикматли фикрлар даркор. Ақлли фикрлар учун эса юқори даражадаги билим керак. Юқори даражадаги билимга етишмоқ учун киши ўзини ўзи ўқишга ўргатмоғи лозим.\nSunday, 24 June 2018 14:35\nSaturday, 23 June 2018 19:52


Ўзаро ҳамкорлик янада кенгаяди — KMODS\nPosted on 20.04.2019 Author admin\tКомментарии к записи Ўзаро ҳамкорлик янада кенгаяди отключены\nЎзбекистон рус миллий маданият маркази ташкил этилганининг 25 йиллигига бағишланган тадбирлар доирасида Ўзбекистон Республикаси Вазирлар Маҳкамаси ҳузуридаги Миллатлараро муносабатлар ва хорижий мамлакатлар билан дўстлик алоқалари қўмитасида ”Россотрудничество” агентлиги вакиллари билан учрашув бўлиб ўтди.\nҚўмита раиси Р.Қурбонов, Россия Федерациясининг Ўзбекистондаги Фавқулодда ва мухтор элчиси В.Тюрденев ва бошқалар Ўзбекистон ва Россия ўртасидаги ўзаро манфаатли, ишонч ва ҳурматга асосланган алоқалар қамровини кенгайтиришга оид амалий саъй-ҳаракатлар ўз самарасини бераётганини таъкидлади.\n”Россотрудничество” – Мустақил Давлатлар Ҳамдўстлиги ишлари, хорижда истиқомат қилаётган ватандошлар ва халқаро ижтимоий ҳамкорлик масалалари бўйича Федерал агентлик 2008 йилда ташкил этилган. Дунёнинг кўплаб давлатларида ваколатхонаси фаолият кўрсатаётган ушбу агентлик Россия Федерацияси билан турли давлатлар ўртасида ижтимоий-гуманитар соҳаларда ҳамкорлик ришталарини ўрнатиш, бунда, айниқса, халқ дипломатиясига эътиборни қаратиш бўйича иш олиб боради. Агентликнинг таълим, ёшлар, илм-фан, илғор технологияларга оид лойиҳалари халқаро миқёсда кенг оммалашган. ”Салом, Россия!”, ”Янги авлод” каби дастурлар Россиянинг диққатга сазовор масканлари билан батафсил танишиш, ўқув-маърифий тажриба алмашишда муҳим аҳамият касб этади.\n– Ўзбекистонда Рус миллий маданият маркази ташкил этилганининг 25 йиллигига бағишланган тантаналар жуда баланд руҳда ўтказилмоқда, – дейди ”Россотрудничество” агентлигининг МДҲ ишлари бўйича бошқармаси бошлиғи Сергей Маленко. – Юртингизда миллий маданият марказларининг кўнгилдагидек иш юритиши учун барча шароит яратилгани, бу заминда турли миллат ва элат вакиллари аҳилликда истиқомат этаётганининг гувоҳи бўлмоқдамиз. Ўзбекистон Президенти Шавкат Мирзиёевнинг миллатлараро ҳамжиҳатликни таъминлаш борасидаги эзгу интилишлари диққатга сазовор. Тузилмамиз гуманитар соҳада ҳамкорликни янада кенгайтиришни кўзлайди. Бунда асосан халқ дипломатиясига таяниб иш кўриш режалаштирилган. Яқинда биргаликда ”Йўл харитаси”ни ишлаб чиқишни мақсад қилганмиз. Унда ҳамкорликдаги иш режаларимиз ўз ифодасини топади.\nТадбирда Ўзбекистон Республикаси Вазирлар Маҳкамаси ҳузуридаги Миллатлараро муносабатлар ва хорижий мамлакатлар билан дўстлик алоқалари қўмитаси ҳамда ”Россотрудничество” агентлиги ўртасида ҳамкорлик меморандуми имзоланди.\nШу куни миллий маданият марказлари, дўстлик жамиятлари фаолияти бўйича минтақавий конференция ҳам ўтказилди. Ўзбекистон рус миллий маданият маркази ташкил этилганининг 25 йиллиги муносабати билан мамлакатимизга Россия Федерацияси ва яқин хориждан келган делегация вакиллари Самарқанд, Навоий, Фарғона ва Наманган вилоятларига ҳам сафар қилиши кўзда тутилган.\nБухорода ҳам “Бағрикенглик ҳафталиги” кенг нишонланмоқда\nДавлатимиз миллий сиёсатининг энг муҳим, устувор йўналишларидан бири барча миллатларнинг равнақи учун тенг шароит ва […]\nМамлакатлар ва халқлар ўртасидаги ўзаро ишонч, яхши қўшничилик алоқаларининг бардавом бўлиши дунёда сиёсий, иқтисодий-ижтимоий, қолаверса, […]\nИшончли, мустаҳкам, синалган дўстлик


Грузияда янги сайланган президентга қарши намойишлар ўтмоқда\n10 май 2021, Тошкент вақти: 23:26\nГрузиянинг янги сайланган президенти Саломе Зурабишвили.\nГрузия пойтахти Тблисида минглаб одам ҳукумрон “Грузия орзуси” партияси номзоди Саломе Зурабишвили президентликка сайланганига норозилик билдириб намойишга чиқди. Норозилар 28 ноябрда ўтган президентлик сайлови натижалари қалбакилаштирилганини иддао қилмоқдалар.\nГрузия ва Европа Иттифоқи байроғини кўтариб олган намойишчилар 2 декабрь куни парламент биноси олдида митинг ўтказиб, парламентга навбатдан ташқари сайлов ўтказишни ва сайлов қонунчилигига ўзгартиришлар киритишни талаб қилди.\nПрезидент сайловида ҳукумрон “Грузия орзуси” партияси номзоди Саломе Зурабишвили 59,5 фоизи овоз олиб, ғалаба қозонгани эълон қилинган эди. Мухолифат номзоди, “Ягона миллий ҳаракат” коалицияси вакили Григол Вашадзе 40 фоиздан кўп овоз тўплаган.\nВашадзе президентлик сайлови натижаларини тан олишдан бош тортди ва сайловчиларни норозилик намойишлари ўтказишга чақирди.


Сўнгги корейс маликасининг фожиали тақдири - 12 Августа 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nЧетверг, 24.09.2020, 04:49\nodessasr60, jorgewt1, mitzivd11, cindyil11\nГлавная » 2020 » Август » 12 » Сўнгги корейс маликасининг фожиали тақдири\nЛи сулоласининг вакиласи бўлган тарихдаги сўнгги корейс маликасининг тақдири барчани лол қилиши табиий. Сиёсий ўйинлар, хиёнатлар ва ёлғизлик малика Ток Хени бутун умр давомида тақиб қилган. Аммо ҳеч бир нарса унинг иродасини бука олмади, ватанига бўлган муҳаббатини сўндирмади. Чосонни идора қилган йигирма олтинчи ҳукмдорнинг қизи бўлган малика Ток Хенинг тақдир болаликдан осон бўлмади.\n1912 йилнинг май ойида император Коджоннинг жорияси Ян Гуй Ин қиз фарзандни дунёга келтирди. Қизалоққа Ток Хе дея исм бердилар. Аммо Ток Хени қиролича эмас, жория дунёга келтиргани учун амалдорлар унга малика сифатида назар ташламас эдилар. Халқ марҳума қиролича Минни жуда яхши кўрар, шу сабабли ҳам оддий жория дунёга келтирган қизалоқни қабул қилиш одамларга осон эмасди. Шу боис ҳам қизалоқ давраларда ҳурмат ила эмас, кинояли табассум билан қарши олинарди.\n1917 йилга келиб император қизини расмий равишда малика дея тан олишларига эришди. Аммо расмий унвон одамларнинг унга бўлган муҳаббатларини тўлиқ таъминлаб бера олмади.\nБунинг оқибатида Ток Хе камгап ва одамови қиз бўлиб улғайди. Малика атрофидагилар билан кўп ҳам сўзлашмасди. Унинг отаси севимли қизининг бошқа тенгдошлари билан тил топишиши учун саройда амалдорларнинг фарзандлари тарбияланадиган боғча очди. Ғоя ҳақиқатдан иш берди, тез орада Ток Хе бошқа тенгдошлари билан дўстлашди, бу эса унинг руҳиятидаги яхши ўзгаришларга сабаб бўлди.\nМалика балоғат ёшига қадам қўйган вақтда Корея ва Япония ўртасидаги сиёсий муносабатлар кескинлашди. Император ушбу ҳолат хавфини аввалдан сезиб, қизини душманларнинг чангалидан ҳимоя қилиш учун турмушга бермоқчи бўлди. Ушбу никоҳ Ток Хени япон амалдорларининг босимидан ҳимоя қилиши керак эди. Аммо тез орада Япониянинг аралашуви сабабли унаштирув бекор қилинди, Ток Хенинг бўлғуси турмуш ўртоғига саройга кириш тақиқлаб қўйилди.\nОрадан бир неча ой ўтмай Ли сулоласининг бошига оғир мусибат тушди, император Коджон хасталикка чалинди.\nШифокорлар император ҳаётини сақлаб қолиш учун ҳаракат қилишларига қарамай, у оламдан ўтди. Ушбу ҳолат нафақат малика, балки бутун мамлакат учун оғир кунларни бошлаб берди, Кореяда тартибсизликлар, ҳукумат учун аёвсиз курашлар бошланди.\nКореядаги ички сиёсий вазият японларга бу ердаги таъсир кучини ошириш учун имкон берди. Тез орада японлар Япония ва Корея ерлари бирлашувини эълон қилдилар. Бу эса Кореяда яшовчи инсонлар учун даҳшатга айланди. Бош кўтарганлар қаттиқ жазоланди, босма нашрлар ўз ишини тўхтатди, корейслар ўз исмларини японча исмларга алмаштиришга мажбур этилди, улардан ўз маданиятидан воз кечиш талаб қилинди.\n1925 йилда император Коджон қўрққан воқеа юз берди, унинг севимли қизи Ток Хени мажбуран Японияга сургун қилдилар. Ток Хе маҳаллий ўқув муассасаларининг бирида таълим олишни бошлади, унга Кореяга кириш ва онаси билан кўришиш тақиқлаб қўйилди. Бегона юртда яшаётган қиз қайтадан ёлғизлик домига чўкди. Уни ўз тили ва маданиятини унутишга мажбур қилмоқчи бўлдилар.\nОрадан беш йил вақт ўтиб, Ток Хенинг онаси оламдан ўтди. Маликага дафн маросимини ўтказиш учун Кореяга боришга рухсат беришди, аммо ватанига етиб келган Ток Хени онаси билан видолашиш учун унинг ёнига киритишмади.\nУшбу фожиали воқеалар Ток Хенинг қалбида оғир из қолдирди. Тез орада унда шизофрения касаллиги бошланганлиги аниқланди. Малика одатий ва кундалик нарсаларни- овқатланиш, суюқлик ичиш, кундалик буюмлардан ҳам фойдаланишни унутди. Шифокорлар унга тоза ҳавода сайр қилишни маслаҳат бердилар. Маликанинг касаллиги туфайли унинг ёнида бўлиш учун унинг укасини олиб келишди.\nМалика укасини кўриши билан унинг ҳолати бироз яхшилангандек бўлди. Орадан бир йил ўтиб, унинг саломатлигида ижобий ўзгаришлар кузатила бошлади.\n1931 йили Япония императорининг рафиқаси Теймей малика Ток Хени турмушга бериш фикрига келди ва унга куёв сифатида япон оқсуякларидан бири – Такеюки Сони танланди. Тез орада турмуш қурган жуфтлик оиласида Масаэ исмли қизалоқ дунёга келди. Бир қарашда маликанинг ҳаёти изига тушиб кетгандек эди. У турмушга чиқиб, оилали бўлган, ширингина қизалоғини тарбиялай бошлаганди. Аслида эса…\nЖуфтлик орасида муҳаббат ҳеч қачон бўлмаган. Токхенинг турмуш ўртоғи унга хиёнат қилар, оилани сақлаб қолиш ҳақида ўйлаб ҳам ўтирмас эди. Ток Хе бундан қаттиқ азоб чекарди. У японлар жамиятига ўргана олмасди, ватан соғинчи билан яшашда давом этарди. Ток Хе япон миллий либосларини кийишдан бош тортиш билан бирга қизига корейсча исм қўйиб олган эди. Турмушининг иккинчи йилида Ток Хе саломатлигида жиддий муаммолар кузатила бошлади. Малика уйқуда юриш билан бирга одатий нарсаларни унутиб қўйди. Ортиқ унга бола тарбиясини ишониб топшириш мумкин эмасди. Бу вақтда унга шахсий ёрдамчиси кўмак қўлини чўзди, унинг қизини тарбиялаш билан бирга маликанинг қалб оғриқларини тушунишга ҳаракат қилди. Бироқ тез орада маликани руҳий касаллар шифохонасига жойлаштиришди, Ток Хени тушунган ягона инсон унинг шахсий ёрдамчисига эса малика билан кўришиш тақиқлаб қўйилди.\nМалика умумий ҳисобда умрининг 15 йилини руҳий касалликлар шифохонасида ўтказди. Бу вақт давомида унга эри ва қизи билан кўришиш учун рухсат берилмади. У касалхонада бўлган вақти қизини япон одатларига кўра тарбия қилишди.\nУлғайган Масаэ онасининг қаерда эканлиги билан қизиқа бошлади. Аммо Такеюки Со Ток Хенинг қаерда эканлигини қизидан қаттиқ сир тутди. Бир вақтлар Ток Хенинг яқин дугонасига айланган шахсий ёрдамчиси тинимсиз ҳаракат қилиб, маликани касалхонадан чиқариб олди.\nОзодликка чиққан малика эри ва қизи билан учрашди, аммо Масаэнинг отаси ўзбошимчалик билан тарбия қилгани уни қаттиқ ранжитди.\nИккинчи жаҳон уруши тугагандан кейин Япония Корея устидан назоратни йўқотди, сиёсий мақсадларда барпо бўлган Ток Хе ва Такеюки Со никоҳи ҳам якун топди. Эндигина ўзига кела бошлаган Ток Хени тақдирнинг навбатдаги зарбаси қийноққа солди- ота-онасининг ажримини оғир қабул қилган Масаэ ўз жонига қасд қилиб ҳалок бўлди.\nЯгона фарзандининг ўлими Ток Хенинг уйқуга кетган касаллиги қайта бош кўтаришига сабаб бўлди. У нафақат одатий нарсаларни, балки одамларнинг ким эканлигини ҳам унутди.\n1962 йилда малика корейс журналисти ёрдамида Жанубий Корея ҳукуматига мурожаат қилиб, ватанига қайтди. Кўп йиллардан бери одамлар билан сўзлашмай қўйган, атрофидагиларга нисбатан ҳеч қандай муносабат билдирмайдиган малика Ватан тупроғига қадам босгач, аччиқ кўз ёш тўкди.\nУ бир неча йил давомида Сеулдаги саройда ҳаёт кечирди. Айнан мана шу йиллар унинг ҳаётидаги энг сокин паллага айланди. Сўнгги корейс маликаси 1989 йилда ўз ватанида оламдан ўтди.\nКатегория: Fikr va Mulohaza qiling | Просмотров: 20 | Добавил: Sherlaruz.CoM | Теги: #xabarlar, #новости, #Yangiliklar, #Yangilik, #news, #uznews, #newsuz, #ahborot, #habarlar | Рейтинг: 0.0/0


Ғаллаоролдаги умумий овқатланиш шаҳобчасида солиқдан қочиш ҳолати аниқланди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Иқтисодиёт » Ғаллаоролдаги умумий овқатланиш шаҳобчасида солиқдан қочиш ҳолати аниқланди\n02 февраль 2019 йил\nБугун солиқ хизмати органлари текширувчи эмас, инсофли солиқ тўловчиларнинг яқин кўмакчисига айланмоқда. Хусусан, Жиззах вилоят давлат солиқ хизмати органларининг ходимлари ҳар куни жойларга чиқиб, умумбелгиланган солиқ тўлови тизимига ўтаётган корхоналар раҳбар ва бош ҳисобчиларига қўшилган қиймат солиғи бўйича тушунтиришлар берилмоқда. Шу билан бирга солиқдан қочиш ҳолатларининг олдини олиш юзасидан профилактик тадбирлар ҳам ўтказилмоқда.\n2019 йил солиқ сиёсати концепцияси билан солиқ қонунчилигига киритилган ўзгаришларга мувофиқ, вилоятда 458 та корхона қўшилган қиймат солиғини тўлаш тартибига ўтди. 2 минг 652 та корхона эса ресурс солиқлари, 13 та якка тадбиркор умумбелгиланган солиқлар, 65 та якка тартибдаги тадбиркор эса ягона солиқ тўловининг тўловчиси сифатида солиқ органларида қайта ҳисобга олинди. Бу рақамлар яна ўсмоқда.\nЖиззах вилоят давлат солиқ хизмати органлари томонидан мунтазам равишда умумбелгиланган солиқ тўловига ўтаётган корхоналарда индивидуал тарзда кенг қамровли тушунтириш ишлари олиб борилмоқда. Бундан кўзланган мақсад давлат солиқ хизмати органлари солиқ тўловчиларнинг бизнес ҳамкори ва маслаҳатчиси сифатида хизмат кўрсатишга йўналтирилган идорага айланишига эришишдир.\n- Ўтган йил якунларига кўра, 1 миллиард сўм маҳсулот айланмасига эга бўлган барча хўжалик субъектлари ва якка тартибдаги тадбиркорлар 2019 йил 1 январдан бошлаб умумбелгиланган солиқлар тўловига ўтиб, қўшилган қиймат солиғини ҳисоблаб чиқариш ва ҳисоб-китобларни тақдим этиш борасида тушунмовчилик бўлган айрим субъектлар учун мунтазам равишда семинарлар ташкил этилди, - вилоят ДСБ Солиқ соҳасидаги ҳуқуқбузарликларни профилактика қилиш бўлими катта инспектори Қобилжон Маматқулов.\nСолиқ органлари томонидан доимий равишда тушунтириш, профилактика ишлари олиб борилаётганлигига қарамасдан, айрим тадбиркорлик субъектларининг солиқлардан қочиш ҳолатлари ҳам аниқланмоқда. Ғаллаорол туманида фаолият юритувчи “Caravan Best Group” МЧЖга қарашли умумий овқатланиш шаҳобчасида ўтказилган ўрганиш мобайнида ноқонуний фаолият юритилаётганлиги маълум бўлди. Солиқ хизмати ходимлари томонидан аниқланган ҳолатлардан бири шундаки, мазкур шаҳобчада бир эмас 3 та тўлов терминалларидан фойдаланилаётганлиги аниқланди. Шундан биттаси шаҳобчанинг ўзига тегишли бўлиб, қолгани якка тартибдаги тадбиркорлар Тожиев Икром Бердиевич ҳамда Абдуғаффоров Мансурбек Ўктам ўғлига тегишли эканлиги аниқланди. Ҳаттоки, Икром Тoжиев 2018 йил сентябрь ойида фаолиятини тўхтатган бўлса-да, тўлов терминалидан ноқонуний фойдаланаётганлиги маълум бўлди. Бундан ташқари, умумий овқатланиш шаҳобчасининг спиртли ичимликлар билан савдо қилиш ҳуқуқини берувчи лицензияси ҳам мавжуд эмас. Мазкур ҳолатлар юзасидан тегишли тартибда ҳужжатлар расмийлаштирилиб, ЯТТларга тегишли бўлган иккита тўлов терминаллари мусодара қилиниб, банкларга топширилди. Шаҳобча раҳбариятига зарур тушунчалар берилиб, фаолиятини қонуний асосда давом эттиришнинг афзалликлари тушунтириб ўтилди.


Ўзбекистоннинг Буюк Британиядаги сайёҳлик элчиси: COVID-19 туризмга етказган зарарни қоплаш учун йиллар керак, айрим компаниялар жарга қулади — Sof.uz\nЖАҲОН 6,512,855 3,099,077 384,615\nЖаҳонгир Эргашев 31.03 01:09 589 Колумнистлар\nСофи Иботсон, “Ўзбекистон” номли асар муаллифи ва 2008 йилдан буён Марказий Осиё мамлакатлари сайёҳлик салоҳияти масалаларини ўрганиб келаётган мустақил тадқиқотчи. Софи Ибботсоннинг Марказий Осиё бўйича тайёрлаган мақолалари ва илмий ишлари Буюк Британия Қироллик География Жамияти томонидан эълон қилинган. Sof.uz нашри Ўзбекистоннинг Буюк Британиядаги сайёҳлик элчиси Софи Ибботсон билан интервюсини диққатингизга ҳавола қилади.\nЎзбекистоннинг Буюк Британиядаги сайёҳлик элчиси сифатида қачондан буён фаолият юритиб келмоқдасиз?\n2019 йилнинг июн ойида расмий равишда Ўзбекистоннинг Буюк Британиядаги сайёҳлик элчиси сифатида тайинландим.\nЎзбекистоннинг сайёҳлик элчиси сифатида асосий вазифаларингиз нималардан иборат?\nАсосий вазифам Ўзбекистоннинг сайёҳлик нуқтаси эканлиги борасида оммавий ахборот воситалари ва британиялиrларга маълумот бериш. Шунингдек, «Ўзбектуризм», маҳаллий ҳокимиятлар, туризм бизнесида фаолият юритаётган хусусий секторга сайёҳликни ривожлантириш, Ўзбекистоннинг туризм имижини ёйиш, маҳаллий бизнесга туризм соҳасида халқаро майдондаги шериклар топишдан иборат.\nЎзбекистонга илк марта ташриф буюрганингизда кўнглингиздан нималар кечди?\nЎзбекистонга илк марта келганимда жуда тўлқинландим. Бунгача Қирғизистонда икки йил мобайнида ишлаб юргандим. Орада Қозоғистонга ҳам ташриф буюрдим. Аммо Ўзбекистон маданияти билан танишиш, Ўзбекистондаги гўзал гўшаларни ўз кўзим билан кўриш орзуим эди. Ўзбекистонга илк марта 2010 йилда ташриф буюрдим. Шундан сўнг яна бир неча марта сафарлар қилдим.\nЎзбекистондан олган илк кечинмаларингиз ҳақида икки оғиз гап…\nЎзбекистонга ташриф буюрганимда икки нарса диққатимни тортди ва ҳайрон қолдирди. Бири - Тошкент. Шаҳарнинг замонавийлиги, озодалиги ва ўзига хос бўлган архитектураси. Иккинчиси - Самарқанд. Самарқанд кўплаб тарихий обидаларнинг мавжудлиги, уларнинг ҳар бири ташриф буюрувчига сўзлаб берадиган қадимий тарихи. Шундан сўнг бу шаҳар ҳақида яна кўп нарса ўрганиш учун битта ташрифнинг камлик қилишини тушундим.\nҲукуматда Ўзбекистонда сайёҳлик соҳасини ривожлантириш учун нималарга эътибор бериши керак, нималардан эса тийилиши лозим?\nҲукумат туризмни ривожлантириш учун стратегик режага эга бўлиши лозим ва бу режа аҳоли ҳамда хусусий секторда туризмда банд бўлган компаниялар билан биргаликда амалга оширилиши керак. Режа эса ҳаётга тадбиқ этилиши осон бўлиши мақсадга мувофиқ. Шунингдек, Ўзбекистон ўзининг сайёҳлик салоҳиятидан келиб чиқиб ўзининг кучли қирраларини ҳам намойиш эта олиши керак: озиқ-овқатларининг хилма-хиллиги, меҳмондўстлиги, об-ҳавоси, қулай географик ўрни ва ҳоказолар. Назаримда, ҳукумат оммавий сайёҳликни кўзламоқда. Оммавий сайёҳлик эса мамлакатга атроф-муҳит борасида зиён ҳам келтириши мумкин. Шундай экан, асосий мақсад сайёҳлик соҳасининг мамлакат иқтисодиётига қанчалик ҳисса қўшаётганлигини эътиборга олиш бўлиб, сайёҳлар миқдорини ошириш бўлмаслиги керак.\nМамлакатда сайёҳликни ривожлантиришнинг муҳим жиҳатлари нималардан иборат?\nМақсадларнинг аниқ бўлиши;\nСайёҳлик бизнесидан мафаатдорларнинг сохани ривожлантиришга жалб қилиш;\nСайёҳлик бозорини тадқиқ қилиш;\nЎзбекистонга сафарингиз чоғида қандай таомлар сизга кўпроқ ёқди?\nЎзбек ошхонаси ўзига хос. Айниқса мевалари мазали. Йил бўйи мен қулупнай, ўрик, қовун ва гилосларни истеъмол қиламан. Шунингдек, янги узилган қовоқли сомсани ҳам суйиб тановул қилдим.\nЎзбекистон ҳукуматининг амалдаги ислоҳотлари, айниқса, сиёсат, иқтисодиёт ва солиқчилик борасидаги ислоҳотлар мамлакатдаги туризм соҳаси келажагига қандай таъсир қилади?\nНазаримда, Ўзбекистоннинг сиёсат ва иқтисодиёт борасида амалга ошираётган ислоҳотлари туризмни ривожлантиришга йўналтирилган. Виза сиёсатини енгиллаштирилиши ортидан Ўзбекистонга ташриф буюрувчи сайёҳлар оқими кўпайди. Қолаверса, валюта бозорининг эркинлаштирилиши хорижлик сайёҳлик операторларига пулни Ўзбекистонга ўтказишни осонлаштирди ва ўз навбатида сайёҳлар ҳам Ўзбекистонда ўз валюталарини айирбошлаши енгиллашди.\nBrexitдан сўнг Буюк Британия Ўзбекистон учун виза сиёсатини юмшатадими?\nФикримча, Brexitдан сўнг Буюк Британия ҳукумати Ўзбекистон учун виза енгилликлари бериши ҳақиқатдан узоқ. Буюк Британия консерватив мамлакат ва айни пайтдаги имиграция қонунчилиги эскирган, талабга жавоб бермайди, бу тизим ислоҳ қилинишга муҳтож. Сайёҳлик борасида, Буюк Британия Ўзбекистон каби йўл тутиши ва виза сиёсатини енгиллатиши лозим.\nСайёҳлик соҳасини атроф-муҳит масалаларига эътибор берган ҳолда ривожлантириш мумкинми? Қандай чоралар кўриш лозим?\nСайёҳлик бизнесини ривожлантиришда атроф-муҳит масаласи энг биринчи даражали мақсад бўлиши лозим. Экологияси бузилган минтақага ким ҳам саёҳат қилиш истагини билдириши мумкин?! Сайёҳликни ривожлантириш режасига атроф-муҳитни ўрганувчи, муҳофаза қилувчи меъёрлар ҳам киритилиши лозим.\nЎзбекистонда экотуризмнинг истиқболларини қандай баҳолайсиз?\nЎзбекистонда экотуризм истиқболлари жуда юқори. Ўзим Навоий ва Тошкент вилоятида бўлган чоғимда экотуризм Ўзбекистоннинг энг асосий сайёҳлик маҳсулоти бўлиши мумкинлиги ҳақида хаёлимдан ўтказгандим. Экотуризмни ривожлантириш сайёҳларни гавжум шаҳар ҳаётидан ташқарига олиб чиқади ва молиявий ресурсларни чекка ҳудудларга йўналтиришга ёрдам беради.\nҲукумат мамлакатга сайёҳлар оқимини кўпайтриш учун нималарга эътибор бериш лозим?\nНазаримда бундай мақсад қўйиш нотўғри. Молиявий, атроф–муҳитни ҳимоя қилиш ва маданият жиҳатидан, мамлакатга келувчиларнинг миқдорига эмас, уларнинг мамлакатда кўпроқ қолиши, шу давр мобайнида мамлакат билан яқинда танишиш имконини яратиш ва сайёҳларнинг кунлик пул сарфланмаларини кўпайтиришга эътибор қаратиш лозим. Оммавий сайёҳлик Непалда бўлгани каби мамлакатга кам пул билан келувчилар миқдорини кўпайтиради ва натижада атроф-муҳитга кўп зарар келтиради. Ўзбекистон учун Бутандаги каби сайёҳлик сиёсати яхши самара беради. Бутанда самарали ва айни пайтда кам сонли сайёҳлик амалиёти яхши натижа бермоқда.\nХавфсиз туризм иборасини қандай изоҳлайсиз ва хавфсиз туризм Марказий Осиё минтақаси мамлакатларига қандай наф беради?\nУмуман олганда, Марказий Осиё сайёҳлар учун хавфсиз туризм маконидир, хусусан, Ўзбекистон. Минтақада жиноятчилик ва сайёҳларга нисбатан зўравонлик деярли кузатилмайди. Терроризм хавфи ҳам деярли йўқ, ҳисоби. Мен, кўпинча, Ўзбекистонни ёлғиз саёҳат қилувчиларга ва аёлларга хавфсиз сайёҳлик манзили сифатида тавсия қиламан, чунки улар жамоат транспортида юрганларида, сафарга чиққанларида кўнгилсиз ҳодисаларга дуч келмайдилар. Ўзбекистонда аллақачон сайёҳлик плосияси фаолияти йўлга қўйилди ва бу сайёҳларнинг хавфсизлигини таъминлайди. Қолаверса, маҳаллий аҳолининг ҳам бағри кенглиги сайёҳларда ишонч ҳиссини ҳосил қилади.\nБугунги даврда COVID-19 пандемияси бутун дунё диққат марказида бўлиб турибди. Сайёҳлик соҳаси ҳам мазкур вирусдан жабр кўрмоқда. Ўзбекистон ва дунё бу пандемиядан қай даражада зарар кўради? Зарарнинг кўлами қандай бўлади?\nВирус аллақачон Ўзбекистондаги ва дунёдаги сайёҳлик соҳасига мисли кўрилмаган даражада зиён келтириб бўлди. Зарарнинг ўрнини қоплаш учун йиллар керак бўлади, айрим сайёҳлик компаниялари эса ўзини тиклаб ололмайдиган даражада жарга қулади. Сайёҳлик соҳасида фаолият юритаётган авиакомпаниялар, туроператорлари ва сайёҳларни суғурта қилувчи компаниялар иш фаолияти ўзгаришга учрамоқда. Ҳозирча, бу зарарнинг кўлами қандай бўлишини ҳисоб-китоб қилиш жуда мушкул, сабаби пандемия қанча вақт давом этиши ҳам номаълум.\nЎзбекистонда зиёрат туризми келажаги ҳақида нималар дея оласиз?\nЗиёрат туризми Ўзбекистон учун янги бир соҳа. Ўзбекистон Ислом маданияти меросини қайта тиклашга ҳаракат қилмоқда. Бошқа дин вакилларининг Ўзбекистонга зиёрат учун келиш истиқболлари ҳам юқори. Бухорода яҳудий жамоаси тарихи ҳам қадимий, Самарқанддаги Авлиё Дониёл қабри ҳам тенг равишда уч дин эътиқодидагилар учун муҳим. Бундан ташқари, Ўзбекистонда буддистлар ва зардуштийлар тавоф қилиши мумкин бўлган тарихий зиёратгоҳлар мавжуд.\nЎзбекистонда тиббий туризмни ривожлантириш келажаги қандай ?\nЎзбекистонда тиббий туризмни ривожлантириш истиқболлари юқори, агарда қўшни Афғонистон ва Тожикистондаги соғлиқни сақлаш соҳаси ривожланмаганлигини эътиборга оладиган бўлсак. Ўзбекистон агарда Исроил ва Туркиядаги каби тиббий туризмни ривожлантиришни мақсад қилган бўлса, у ҳолда тиббиёт соҳасига кўпроқ сармоя киритиши, тиббиёт туризми қулайликларини яратиши, мамлакатнинг рақобат бозорида мустаҳкам ўрин олишига ёрдам беради.\nБўлғуси сайёҳлик элчиларига тавсияларингиз\nБуюк Ипак Йўли манзилларида жойлашган Ўзбекистонни яхшироқ ўрганиш лозим. Ўзингиз кўрмаган ва билмаган мамлакатларнинг сайёҳлик элчиси бўлиш назаримда мушкул.\nСуҳбатни Жаҳонгир Эргашев ташкил қилди\nБуюк Британия суҳбат саёҳат туризм коронавирус COVID-19\n2.06 12:56 4054\n1.06 20:43 2009\nБугун, 17:06 1881\n1.06 16:39 1735\nБугун, 09:02 1704\nБугун, 17:06 1881 Тиббиёт\nБугун, 16:38 407 Тиббиёт


23 октабря, 2021, 19:39\nТеги:Бахтиёр Ашурматов | Локомотив | Коканд-1912 | Суперлига\nҚўқонликлар қийин ғалабани қўлга киритди.\n- Мураккаб ва қийин ўйин бўлди. Сайлов олдидан Қўқон халқининг кайфиятини кўтарганимиздан хурсандман. Йигитларимизга ва мухлисларимизга катта раҳмат. Рақиб ҳужумга ўтганида ишқибозлар бизни ҳимояга ётиб олмаслигимизни талаб қилишади. Бу ҳам жамоамизга қўшимча куч беради. Биз ҳам йигитларга кўпроқ ҳужум қилиш кераклигини таъкидлаймиз. Ўйиндан олдин футболчиларимизга “Локомотив”ни мураккаб рақиб эканлигини айтиб, илиқ фикрлар билдиргандик. “Локомотив” медаллар учун курашишни мақсад қилганди. Аммо қаердадир Секейра ўз ўйин услубини йўлга қўйиб олгунича вақт йўқотди. Бугунги учрашувда ҳам “Локо” тўп назорати ва позицион ҳужумлар бўйича устунлиги борлигини кўрсатди. Аммо биз ғалабага иштиёқ, охиригача курашиш, мухлисларимизни хурсанд қилиш каби омиллар бўйча ғалаба қозондик. Ўрнимиз жамоа савиясига мос эмасди. Ўйиннинг айрим вазиятларида “Локомотив” юқори ўрин кўрсатди ва биздан устунлик намойиш қилди. Захирадан майдонга тушган футболчиларимиз ўйинни кучайтира олди.\n- Йўқ, биз 8-ўринни сақлаб қолмоқчи эмасмиз. Айтиб ўтганингиздек, олдимизда учта ўйин бор. Имконият бор экан, янада яхшироқ ўринларга ҳаракат қилсак бўлади. Йигитларга ишонаман. Бир неча бор таъкидлаб ўтдим, 9, 8-ўринлар биз керак эмас. “Пахтакор”, “Сўғдиёна”, “Локомотив” каби грандларга қарши футболчиларимиз яхши ўйнай олишларини кўрсатди ва ҳар қандай рақибга муносиб қаршилик кўрсата оладилар.\nUzbek futbolini chukib ketyotganini Chetan kelgan xakam aniq qilib aytdi mana xaqiqat uyfaga qushklsak Uzbek futboli rivojlanada qani endi kattakonlarimiz nima qilarkan kuramiz kuzatamiz


Клопп шифохонага тушиб қолди\n18:40 / 06.02.2016\n"Ливерпуль" жамоаси бош мураббий Юрген Клопп аппендицит (кўричакнинг яллиғланиши) борлиги гумон қилиниб, шифохонага олиб кетилган. Бу ҳақда жамоанинг твиттердаги расмий аккаунтида хабар берилган.\nЎз-ўзидан у энди АПЛнинг 25 турида, бугун Тошкент вақти билан соат 20:00да бошланадиган "Сандерленд"га қарши ўйинни ўтказиб юборади. Бу ўйинда жамоани унинг ёрдамчилари Желько Бувац ва Петер Кравец бошқариб туради.\nҚайд этилишича, ўйинолди матбуот анжумани вақтида (кеча ўтказилган - таҳририят) мураббий ҳеч қандай оғриқдан шикоят қилмаганди. Фақат бугун куннинг иккинчи ярмида унинг ошқозон соҳасида кучли оғриқ сезилган. Агар унда аппендицит борлиги тасдиқланса, "Ливерпуль" яна анча вақт бош мураббийсиз қолиши мумкин.


Суйгани билан муносабатни узган қиз уни судга бериб қарзини тўлаб қўйишни талаб қилди » Ўзбекистон янгиликлари – Zamin.uz\n16 ноябрь 2018, 12:05\nГап қанақанги қарз ҳақида бораётганини билмасангиз керак-а? Маълум бўлишича, Канаданинг Британия Колумбия вилоятида яшовчи Майк Маклахлин севган қизи Коринн Маккейга 2017 йил аввалида турмуш қуришни таклиф қилмоқчи эди. Қараса, ёнида пластик карточкаси йўқ экан. Шунда қиздан қарз бериб туришини сўради. Қиз унга ҳар ойда 500 доллардан тўлаб бориш шарти билан 3,49 минг доллар қарз берди. Йигит олдин унга, кейин ўзига никоҳ узуги сотиб олди.\nЯқинда улар жанжаллашиб қолишди ва турмуш қурмайдиган бўлишди. Йигит эса қиз берган қарзларни ҳануз тўлай бошламаганди. Жаҳли чиққан Коринн судга шикоят аризаси билан мурожаат этиб, жами 3,49 минг Канада доллари миқдоридаги пулларни ундириб беришларини сўради.\nЙигит ҳам уни судга берди. Унинг гапига кўра, қизнинг уйида дивани ва бир дона курсиси, бундан ташқари, совға қилган никоҳ узуги борлигини айтиб, шуларни қайтаришини талаб қилиб туриб олди.\nСуд ҳукм чиқарди. Бунга кўра, олдин Маклахлин Маккейга 3, 49 минг доллар миқдоридаги қарзини узиб қўйиши лозим бўлди. Шундан кейингина қиз Маклахлинга тегишли диван, курси ва никоҳ узугини қайтараркан.\nЯнгиликлар » Дунё » Суйгани билан муносабатни узган қиз уни судга бериб қарзини тўлаб қўйишни талаб қилди\n10:02 2020 йил 1 январдан Ўзбекистонда тўйлар янги тартиблар бўйича ўтказилади\n12:01 Даврон Кабулов “Миллион”нинг концертида иштирок этмаслиги билан боғлиқ саволларга жавоб берди


Ўзбекистон: почта тизимини ислоҳ қилиш амалга оширилади\nЎзбекистонда почта тизими ислоҳ қилинади\n14 Dekabr 23:36 Ўзбекистон янгиликлари\nИСЛОҲ ПОЧТА ПРЕЗИДЕНТ ЎЗБЕКИСТОН ФАРМОН\nЎзбекистонда жамиятнинг энг қолоқ соҳаларидан бири почта алоқаси бўлган. Вазиятни тўғирлаш ва Ўзбекистон почтасини муносиб даражага етказиш мақсадида Президент Шавкат Мирзиёев «Почта алоқаси хизматларини кўрсатиш тизимини тубдан такомиллаштириш чора-тадбирлари тўғрисида» ги фармонни имзолади.\nЭслатиб ўтамиз, 5 октябр куни Президент миллий почта алоқаси тизимини ислоҳ қилиш бўйича йиғилиш ўтказди. Кейин давлатимиз раҳбари почта тизимини ривожлантириш учун уни даромад келтирадиган соҳага айлантириш зарурлигини таъкидлади.\nЎзбекистонда давлат телерадиоканали ташкил этилмоқда\nДавлатимиз раҳбари матбуот хизматининг таъкидлашича, «Ўзбекистон почтаси» АЖ тизимида республика бўйича 2 мингдан ортиқ филиаллар мавжуд, 7 минг ходим ишлайди. Бироқ, соҳани ривожлантиришга етарлича эътибор берилмагани сабабли, почта алоқаларининг машҳурлиги пасайиб кетди. Хусусан, сўнгги беш йил ичида 1,3 минг филиал ёпилди. Ўтган йили миллий тизим хориждан юборилган 6000 тонна посилканинг атиги 10% ни ва курерлик хизматининг 30% ни ташкил этди.\n«Ўзбекистон почтаси» АЖ мамлакат почта алоқасининг миллий оператори сифатида республиканинг барча аҳоли пунктларини қамраб олувчи 2 мингга яқин почта алоқаси объектларига эга. Шу билан бирга, Бутунжаҳон почта иттифоқининг почта алоқаси ривожланиш индексининг глобал рейтингида Миллий оператор тармоғини ривожлантириш бўйича етарли чоралар кўрилмаганлиги сабабли, Ўзбекистон 93-ўринда қолмоқда”, дейилади ҳужжатда.\nЎзбекистонда аҳолининг жисмоний тайёргарлиги даражаси баҳоланади\nМамлакатни почта алоқаси хизматлари кўрсатиш тизимини тубдан такомиллаштириш, соҳага замонавий технологияларни жорий этиш ва почта алоқаси хизматларини кўрсатишни тўлиқ автоматлаштириш орқали почта алоқаси ривожланиш индексининг глобал рейтингининг дастлабки 50 ўринни эгаллашга мақсад қойилган.\nГриппга қарши эмлашни ким ва ким қила олмайди


"Қибрай туман гази лимитини қандай тўлдиради?"\n20 июл 2018, Тошкент вақти: 04:17\n"Ассаллому алайкум ҳурматли Шавкат Миромонович! Мен сиздан илтимосим, газ масаласи буйича адолат қилиб беришингизни сўрайман.\n2017 йил март ойида хонадонимга газ инспекторлари келишди ва "газ ҳисоблагич ишламаяпти", деб айтишди. Сўнгра мен 17 мартда Қибрай туман газ идорасига ариза ташладим. Орада уйимга инспекторлар яна келишди ва "янги ҳисоблагич олинг, бу ишламайди", дейишди. "Лекин, мен ҳисоблагични давлат стандартидан ўтказганман-ку" десам ҳам, "ишламайди", деб мендан 400.000 сўм олди ва "янги ҳисоблагич олиб келиб ўрнатиб бераман", деб айтди.\nОрадан йигирма кунлар ўтди инспектордан дарак бўлмади. Кейин мен маҳалламиздаги сўзи ўтадиган бир инсонга айтувдим, эртасига пулимни ташлаб кетди. 18 апрелда хонадонимга Қибрай туман газидан 2 инспектор келишди. Ҳисоблагични ечишди, ечганда ҳисоблагичнинг фильтри йўқ экан. Улар "газ бўлимига олиб боринг", дейишди ва далолатнома ёзиб беришди. Шу заҳоти мен газ бўлимига бордим. У ерда менга жуда кўпол муомала қилиб, жеркиб "ҳисоблагични орқага айлантиргансиз", деб Далолатномага 5011443 сўм жарима ёзиб берди. "Кўлингиздан келганини қилинг, борган жойингизга боринг", деб ўшқирди.\n"Икки кунда тўламасангиз, судга бераман", деди. Кейин уйимга газ инспекторлари келиб, мендан "4 млн беринг жуда бўлмаса", дейишди. Мен "нима учун беришим керак?" дедим. Буларни қиладиган ишлари менга маълум – газнинг сезонини ўтказиб, ҳар бир парники борлар билан келишиб пул олади, хонадон эгаларидан ҳисоблагичингиз яроқсиз, деб жарима солиб, 800 000 ва ундан кўп миқдорда ёзиб кетишади, аслида хонадон эгасидан 300.000 сўм олишади чўнтагига. Давлатга 150.000-200.000 сўм тўлаттиради кассага.\nПарникчилардан ундирадиган пул миқдорини айтмасам ҳам бўлади. Қибрай туман гази лимитини тўлдириш учун шунақа йўлга ўтишган. Мен пенсионерман бундай ҳолатлар маҳалламизда, туманимизда сон-саноқсиз. Адолат йўқ, деб, бефойда, деб, бечора халқ ишончсизлигидан жим ўтирибди. Ҳаммасига ўзим гувоҳман".


Қозоғистон “Россия – Ўзбекистон” агрологистик коридорининг таркибий қисмига айланади • EastFruit\nБош саҳифа › Янгиликлар › Қозоғистон “Россия – Ўзбекистон” агрологистик коридорининг таркибий қисмига айланади\nМуаллиф: EastFruit 3 Авг 21 3 Авг 21 041\nҚозоғистон Республикаси савдо ва интеграция вазири ўринбосари Қайрат Торебаев ва Россия экспорт маркази бош директори Вероника Никишина Евроосиё маҳсулотларини тақсимлаш тизимини шакллантириш ва Марказий Осиё – Қозоғистон – Россия маҳсулотлар оқимини шакллантириш борасидаги ҳамкорликни муҳокама қилишди. Тез бузиладиган маҳсулотларни етказиб беришга алоҳида эътибор қаратилади. Бу ҳақда ElDala.kz сайтига Қозоғистон савдо вазирлиги матбуот хизмати хабар берди.\n“Россия – Ўзбекистон” агрологистик коридори уч томонлама бўлиши керак, чунки маҳсулот юклари Қозоғистон ҳудудидан ўтади. Поездлар узлуксиз тўхтамасдан ҳаракатланиши учун биз назорат органларининг ишини бир-бирига мослашимиз керак, тез бузиладиган маҳсулотларни етказиб беришда бу жуда муҳимдир. Шундай қилиб, биз уч мамлакат бизнесига рақобатбардош устунликларни ва мамлакатларимиз ўртасидаги товар айланмасини сезиларли даражада ошириш имконини беради”, – деди Вероника Никишина.\nЎз навбатида, Қайрат Торебаев мамлакатлар бу ишни мувофиқлаштириши ва бир-бирига мослаштириш кераклигини таъкидлади. Жумладан, Россиядан Афғонистонгача бўлган бутун коридор бўйлаб қулай транзит тарифларини шакллантириш масаласини ҳал қилиш керак.\nШунингдек ўқинг: Ўзбекистон мева-сабзавотлари «Агроэкспресслар» ёрдамида Россияга тўғридан-тўғри етказиб берилади\nШунингдек, томонлар Хоргос ва Марказий Осиё халқаро савдо-иқтисодий ҳамкорлик чегара марказлари негизида саноат кооперациясида қўшма лойиҳаларни амалга ошириш масалаларини муҳокама қилишди. Биргаликда ишлаб чиқарилган маҳсулотларни кейинчалик учинчи мамлакатлар бозорига, шу жумладан, Марказий ва Жанубий Осиё ва Хитой бозорига олиб чиқиш борасида ҳам музокаралар олиб борилди.\nУчрашув якунлари бўйича томонлар яқин орада Qaztrade савдо сиёсатини ишлаб чиқиш маркази ва Россия экспорт маркази ўртасида Ҳамкорлик шартномасини тузишга келишиб олдилар.


Эрон ташқи ишлар вазири Франция вакиллари билан музокара чоғида.\nФранция ҳукумати 25 август куни G7 саммити кулуарида Эрон ташқи ишлар вазири билан ўтказилган музокаралар “позитив” бўлганини билдирди.\nУч кунлик саммит Франциянинг Биарриц соҳилбўйи шаҳрида ўтказилмоқда. Эрон ташқи ишлар вазири Жавод Зариф якшанба куни кутилмаганда бу ерга келган. Европа Иттифоқи Эрон билан 2015 йилда тузилган ядровий шартномани сақлаб қолишга ҳаракат қилмоқда.\nФранция президенти Эммануил Макрон ва ташқи ишлар вазири Жан-Ив Ле Дриан иштирокида ўтган музокаралар ҳақида гапирган ҳукумат расмийси “Музокаралар позитив характерга эга ва давом эттирилади”, деб айтди. Унга кўра, музокараларда Германия ва Британия вакиллари ҳам иштирок этмоқда.\nФранция ҳукумати “Жавод Зариф АҚШ билан келишилган ҳолда таклиф этилди”, деб билдирди. Аммо Оқ Уйнинг исми айтилмаётган расмийси матбуотга “Дональд Трамп Жавод Зариф таклиф қилингани ва Франция вакиллари билан музокара ўтказиши ҳақида огоҳлантирилмаган”, деб айтди.\n2015 йили Эрон ядровий дастури борасида эришилган келишувда тинч мақсадда фойдаланиш учун бойитиладиган уран миқдорига чеклов қўйилган эди.